
Rûdaw û xwîner 

Rûdaw li Berlînê bi 
xwînerên xwe re 
gihişt hev ► e 


"Konferansa Jinên Kurd" de hêstir barandin 


Destdirêjiya zarokan 

Li Sertê kesên naskirî 
jî di nav koma tewan- 
baran de ne ► 5 


mentera Kerkukê Ala Talabanî, 
Şêwirmenda Serokwezîrê Kur- 
distanê Behram Salih Amîre 
Hasan jî hebûn, jinan rewşa 
jinan bi giştî û rewşa jina kurd û 
yekîtiya netewî bi taybetî guf- 
tûgo kirin. Yek ji taybetiyên vê 
konferansê ew bû ku gelek jinên 
siyasetmedar ji Başûrê Kurdis- 
tanê jî beşdar bûbûn. Leyla Zana 
di dema axaftina xwe de hêstir 
barandin û li ser vê yekê dilê 
gelek beşdaran şewitî û wan jî 


dest bi girî kirin. Zana di axaf- 
tina xwe de got ku ku ev barê ku 
kurd hildigrin "barê Lozanê ye. 
Lê îro jinên kurd hatine ba hev û 
yekîtiya xwe ava dikin. Ev ro- 
nensansa kurdan e." Zana got ku 
wê pê bawer e ku piştî vê konfe- 
ransê, konferansa neteweyî ya 
kurd jî pêk bê. Jinên beşdar dax- 
waziya berdewambûna konfe- 
ransên bi vî rengî anîn ziman û 
xwestin ku konferansa 2. jî li 
Hewlêrê bê lidarxistin. ► 9 


Rojnamegeriya kurdî 

Rojnameya Riya Taze 
li dîrokek 80 salî 
vedigere ► 10 

Leşkerên kuştî 

Dezgehek kurdî doza 
leşkerên kurd li 
Sûriyê dighijîne NY ► 6 


Şivan Perwer di konsera xwe ya li Berlînê de. Derdora 1000 kesî tevlî konsertê bûn, di nav wan de gelek kesên biyanî jî hebûn 


J i ber axaftinên ku Şivan Perwer di konserta xwe ya 
roja îna borî (23’ê Nîsanê) li Berlînê li ber çavê bi 
sedan kesan - ku di nav wan de gelek siyasetmeda- 
rên biyanî jî hebûn - kirin, revenda kurd ji Şivan Per- 


wer xeyidî. Nûnera Balyozxaneya Amerîkayê jî bi 
acizî ji salona konsertê derket. Herwiha piştî ku di 
gelek malperên kurdî de nûçeya wî deng veda, hu- 
nermend kurd got: "min henek kir.” ► 2-3/14 


B o cara yekemin, bi hejmarek 
wiha mezin, jinên siyaset- 
medar ji herçar beşên Kurdis- 
tan, Ewrûpa û Amerîkayê û ji 
gelek rêxistinên siyasî yên kurdî 
li Amedê di "Konferansa Jinên 
Kurd” de gihiştin hev. Di konfe- 
ransa 24 û 25'ê Nîsanê de ku 
140 delegeyên jin tevlî bûn û di 
nav beşdaran de siyasetmeda- 
rên jin yên naskirî weke Leyla 
Zana, Gultan Kişanak, keça Qazî 
Muhemed Suheyla Qazî, Parla- 


Leyla Zana 

HEVPEYVIN 


Hevserokê Patiya Keskan Cem Özdemir: 

Pêwîstiya Tirkiye bi 
makezagoneke nû heye 

Di rûpela ll'an de 


Henekên Şivan kurd xeyidandin 

Nêçîrvan Barzanî: 

Peydabûna opozisyonê 
tiştekî pozîtîf e 

D d hevpeyvîna li gel Rûdawê 
de ku em vê hefteyê diweşî- 
nin, Cîgirê Serokê Partiya Demo- 
krat a Kurdistanê, Nêçîrvan 
Barzanî bi dirêjahî behsa çendîn 
mijarên Kurdistanî, herêmî û 
navnetewî yên giring kir. Serok- 
wezîrê berê yê Hikûmeta Herêma 
Kurdistanê, di derbarê peyda- 
bûna tevgera Goran de got ku ser- 
hildana opozisyonê li Parlamena 
Kurdistanê tiştekî pozîtîf e. Nêçîr- 
van Barzanî herwiha diyar kir ku 
nexweşiyên navbera partiyên 
Kurdistanî di dema borî de bûne 
sedema lawaziya rêxistinên 
PDK'ê li hinek navçeyên Kurdis- 
tanê. Barzanî behsa serdana xwe 
ya ji bo Tirkiyê jî kir û got ku ew 
serdan di çarçoveya peywendi- 
yên Kurdistanê yên li gel Tirkiyê 
de pêk hatiye. Di hevpeyvîna ku 
temamiya wê bi kurmancî di mal- 
pera rudawnet de hatiye weşan- 
din, Cîgirê Serokê PDK'ê herwiha 
behsa PKK'ê û guhertinên li Tir- 
kiyê jî kir. ► 4 

Rûdaw 


Şivan Perwer di hevpeyvîneke taybetî de ji bo Rûdaw got: 

“Ez nabînim ku di wan axaftinên min kirin de şaşî heye ’ 


Piştî ku “henekên" Şivan Perwer bûn cihê nerazîbûnek mezin, Şivan banga toleransê li gelê kurd kir 





Rûdaw 


Köln (Rûdaw) - Di hevpeyvî- 
neke taybetî li gel Rûdawê, hu- 
nermend Şivan Perwer behsa 
konserta xwe ya li Berlînê kir û 
red kir ku mebesteke wî ya xerab 
di heneka wî ya derbarê pêşmer- 
geyan de hebe. Ew dibêje min di 
çarçoveya "hezkirinê" de ew axaf- 
tin kirine û dixwaze haya Pêş- 
mergeyan ji tendirustiyan wan 
hebe. Ew herwiha dibêje "Eger 
xelk bi vê şêweyê axaftinên min 
şîrove bikin, ew dikarin min biku- 
jin jî. Lewra ez venagerim Kurdis- 
tanê, çunkî ez naxwazim bi 
destên kurdan bêm kuştin." Her- 
wiha Şivan Perwer bi rêya Rû- 
dawê behsa wê yekê jî kir ku 
albûma wî ya nû jî nêzîk temam 
dibe. Lê wî behsa hûrbîniyên wê 
nekir. 

Rûdaw: Gelo bi dirustî we wê 
şevê çi got? 

Şivan Perwer: Canê min û Pêş- 
mergeyan bi hev re girêdayî ye. 
Çunkî bo dahatûya Kurdistanê 
hebûna Pêşmerge pir giring e, lê 
carna mirov henekan jî dike. Pirs- 
girêk jî hîngê dest pê dike dema 
kesekî din bi xerabî wê henekê 
vedibêje û yekî pê kirêt dike. Pir 
caran di gel berpirsên Kurdistanê 
yên ku peywendiya wan bi karû- 
barên Pêşmergeyan ve heye, me 
ew henek kirine. Bo mînak yekî ji 
wan berpirsan digot "Berê dema 
ku Pêşmergeyan nan û mast dix- 
warin, ew mîna pilingan bûn. Lê 
niha ku goşt dixwin, ew qelew 
bûne û karîna wan a tevgerê jî ne- 
maye.” Lê hin kesan ew tişt mezin 
kirine. 

Hin berpirsên Pêşmergeyên 
Kurdistanêjî, licemmin 
heman henek kirine 

Başe ma te çi got? 

Min got berê Pêşmerge mîna 
şêran bûn, niha jî ku beşeke Kur- 
distana azad heye, ez ricayê ji 
wan dikim bila pir goşt nexwin û 
nehêlin ew qelew bibin. Wate 
axaftina ku min ji Pêşmergeyan 
re got, mirov dikare wê ji bav û 
birayên xwe jî re bibêje û ji wan 
re bibêje haya we ji xwe hebe; 
bila hûn qelew nebin. Min tiştekî 
xerab negotiye, ji xwe hurmeta 
Pêşmergeyan heye. 

Lê xelk dipirsin; Ma dirust e 
kesekî mîna we ku weke Pêş- 
merge û semboleke netewî tê 
dîtin, li cem xelkên biyanî he- 
nekên wiha bikin? 

Ev tiştekî hunerî û asayî ye. Li 
hember wan tiştan divê toleransa 
mirov hebe. Bila ji bîra we neçe ku 
di seqayekî demokrasî de mirov 
dikare hin caran çavê li hin tiştan 
bigire û tolerant be. Lê kesên ku 
ev tişt vegotine, niyazeke wan a 
xerab di meseleyê de heye. 


Erê derbarê Amerîka 
got? 

Min got welatê me xweş e û pet- 
rola me jî heye. Lê li welatê i 
li Rojhelata Navîn jî aşitî tune. 
hêvêdarim ku Ewrûpa û Amerîka 
di wê navçeyê de li aşitiyê xwedî 
derkevin. 


"Ezvenagerim Kurdistanê, 
çunkî naxwazim bi destê 
kurdan bêm kuştin" 


. Silo 

yahmioêyahoM 


Şivan Perwer li gel Hevserokê Partiya Keskan Cem Özdemir 


Helbet du aliyên vê henekê 
hene, aliyekî tane û yekî hizrî ye. 
Wate armanc ne kirêt kirine, lê 
weha li te dike ku tu hizra wî tiştî 
bikî û hevdem pê bikenî. Ez tiş- 
tekî şaş di vê meseleyê de nabî- 
nim. Lê hin kes hene wan tiştan 
mezin dikin. Nexwe min behsa 
pirsgirêka tendirustiya Pêşmer- 
geyan kiriye. Ez dixwazim ku ten- 
dirustiya xelkê me baş be. Lewma 
min ew axaftin di wê çarçoveyê 
de kir, heta ku peyama min bigi- 
hîje, lê ne bi mebesta kirêt kirina 
wan. Ji xwe mafê mirov heye di 
her warekî de rexneyê bike. Lê ne 
her mijûlî pesindayînê be. 


Kesên tu behsa wan dikî, kî ne? 

Ew kesin ku tiştan mezin dikin û 
dixwazin di rêya min de navda- 
riyê ji xwe re peyda bikin. Her- 
wiha dixwazin min bixin nava 
helwestekê de ku ew bibin xwe- 
diyên doza Pêşmerge. Herçend 
ku ew di qadeke berevajî de li 
hemberî min û Pêşmerge dimî- 
nin. 

Lê te axaftin kir, loma weha hat 
gotin, angu tiştek li ser te neha- 
tiye dirustkirin... 

Ez dîsan dibêjim mebesta min 
henek bû. Wate rast e min ew 
axaftin kiriye, lê bi henek min got. 


na xwe ya ji bo wan 
n kir û mebesta min 
axaftineke xêrê bû. Lê ne rexne û 
xerabî. 


Gelo plana we ya vegera ji bo 
Bakûrê Kurdistanê heye? 

Heta ev curên aloziyan hebin, ezê 
çawa bikaribim vegerim? Rojhi- 
lata Navîn ciyê diktatorî, netole- 
ransî û ne famkirina henek û 
tanan e. Heta ew tiştane bimînin, 
boçûna min ya derbarê vegera 
welat nayê guhertin. Dibe ku di 
van tevlihevî û aloziyan de min 
bikujin jî. Ez rastî ji te re bibêjim, 
ez naxwazim bi destên kurdan 
bêm kuştin, ew ji min re tiştekî 
giran e. ► 3/14 

Hevpeyvîn: Silêmanê Alîxan 


"Min derheqa Erdogan de jî 
henek kir, lê kes aciz nebû" 


Xelk ji wê yekê aciz in ku kesên 
biyanî li wir bûn, bi taybetî jî tirk. 
Xelkên biyanî bi şaşî mesele fam 
nekirine û gelekî kêfxweş jî bûn 
ku wê şevê kêfa min jî xweş bû. 
Min herwiha henek li ser tiştên 
din jî kir, li ser Erdogan û gelek 
tiştên din û wan jî bi awayekî 
asayî wergirtin. 

Profesorê Cuhû yê Amerîkî, Dr. Michael Eppel: 


Divê kurd li Bexda yekgirtî kar bikin 

Bo valekirina eniya Bexda, Enqere û Tehranê, Wezareta Derve ji kurdan re pir giring e 


D r. Michael Eppel, profesorê 
dîroka rojhilata navîn li Za- 
nîngeha Heyfa ya li Îsraîlê ye. 
Navborî di derbarê îraqê û kur- 
dan de, çendîn pirtûk nivîsan- 
dine. Sala borî jî wî raporeke 
berfireh bi navê 'Kurdên îraqê ji 
dema Seddam şûn de' li ser rewşa 
kurdan ya piştî Seddam, weşand. 
Dr. Michael Eppel, di hevpeyvîna 
li gel Rûdawê de diyar kir ku pos- 
tên Wezareta Derve, Darayî û Pet- 
rolê bo dahatûya kurdan giring 
in. Bi baweriya navborî, ger YNK 
mijûlî binpêkirina mafên alîgirên 
Goran be, yekgirtîbûna kurdan li 
Bexda erkeke dijwar e. 

Rûdaw: Bi serperiştiya Serokê 
Kurdistanê, lîsteyên serkeftî 
yên kurdan karîn bibin blokek 
ji bo gotûbêjên derbarê pêka- 
nîna hikûmetê û pirsên têkil- 
darî kurdan li Parlamena 
Bexda. Şîrove ya we çiye û bi 
baweriya we kurd wê kîjan 
postên giring bidest bî-nin? 

Dr. Michael Eppel: Piştî hilbijarti- 
nên 2010'an, bingeha kurdan li 
îraqê aloz bûye û bi kêmî dikarin 
liv û tevgeran bimeşînin. Rewşa 



Dr. Michael Eppel 


siyasî ya Kurdistanê bi awayekî 
lezgîn tê guhertin. Divê kurd xwe 
li gel sîstema pirpartîtiyê û siya- 
seteke aştiyane bidin lihevkirin û 
li ser alîkarîkirina bi hevdû re 
berdewam bin. Çêkirina eniyeke 
yekgirtî ya kurd bo wê yekê ye ku 
di dewleta îraqê de parastina bin- 
geh a kurdan bike û bo hemû 
hêzên Îraqî jî bide nîşandan ku bo 
bicihbûna aramî, serkeftina îraqê 
û meseleya Kerkûkê jî, otonomiya 
Kurdistanê gelek giring e. 

Tê axavtin ku pêwîst e kurd di 
hikûmeta nû ya îraqê de, çi 
postekê werbigrin; bi baweriya 
te, li gor rewşa niha ya kurdan 
kîjan post bo wan giring e? 
Wezareta Derve bo kurdan pir gi- 
ring e. Serhildana eniya dijî kurd 
di navbera îraq, Tirkiye û îranê 
de bo Herêma Kurdistana îraqê û 
tevgera nîştimanî ya kurdî, gelek 
metirsîdar e. Beşdariyeke aktîv a 
kurdan di Wezareta Derve de, pir 
giring e bo valekirina eniya Bex- 
da, Enqere û Tehranê. 

Wezaretên Darayî û Petrolê jî 
bo kurdan gelek giring in. Bo ça- 
reserkirina pirsgirêkên petrol û 


budceyê yên navbera Hikûmeta 
Bexda û Hikûmeta Herêma Kur- 
distanê. 

Wezareta Parastin yan Wezîrê 
Dewletê bo Ewlekariya Nîşti- 
manî, ew jî postên giringin bo pa- 
rastina berjewendiyên kurdan û 
çareserkirina pirsa Pêşmerge. 
Herwiha wê bingeheke xurt a 
kurdan di nav artêşa îraqê de jî 
çêbike. Ji ber kirîza avê ya di 
îraqê û Rojhilata Navîn de, posta 
Wezîrê Çavkaniyên Avê jî ji bo 
pêşdebirina Herêma Kurdistanê 
giring e. 

Goran dibêje, niha jî YNK ber- 
dewam wan kesên ku deng 
dane Lîsteya Goran, ceza dike. 
Bi nerîna te, eger ew hev to -' 
metbarkirin bidome, ew yek- 
girtin dimîne? 

Eger YNK mijûlî binpêkirina 
mafên alîgirên Goran be, yekgirtî- 
bûna kurdan li Bexda zehmet e. 
Divê serok, çalakvan û alîgirên 
PDK, YNK'ê û Goran jî dûr ji pev- 
çûn û tundûtûjiyan, siyasetê bime- 
şînin. PDK û YNK'ê jî divê xwe li 
gel proseya pirpartîtî û cudabûna 
partî ji hikûmetê, bidin guncandin. 


Li gor te baştir e kurd ji Elawî 
nêzîk bibin yan ji Emmar 
Hekîm û Malikî? 

Ev girêdayî helwesta Elawî, Ma- 
likî û Hekîm e hemberî cîbicîki- 
rina madeya 140. Herwiha girê- 
dayî helwêsta kurdan e derbarê 
pirsên petrol û pêşmerge. Kî ji 
wan hemberî nasnameya oto- 
nomî ya Herêma Kurdistanê û 
aramiya îraqê nermtir be û ama- 
de be li ser Kerkûkê bi kurdan re 
li hev bike, ewê bibe hevalbendê 
herî baş bo kurdan. 

Bi baweriya te posta Serkomar 
ku ji aliyê kurdan ve, Celal Ta- 
labanî jê re hatiye berbijarki- 
rin, wê were astengkirin? 

Ez bawer im hemû aliyên kurdî li 
ser piştevanîkirina Talabanî yek- 
girtî ne. Posta bilind a serokatiyê 
bo kurdan destkeft e. Lê heta niha 
ew jî yekalî nebûye ka wê ji kur- 
dan re bimîne yan ne, ji ber ku bi- 
destveanîna postên Cîhgirên 
Serokwezîr, yan postên Wezîrê 
Derve, Darayî û Petrolê jî bo kur- 
dan giring e. 

Hevpeyvîn: Hawar Ebdulrezaq 


Kurd ji Şivan Perwer xeyîdîne 

Ew jî bo Rûdaw dibêje: Min henek kir 


Berlîn Rûdaw - Beriya bi dawî 
bûna konsêrta Şivan Perwer ya 
roja 23'ê Nîsanê li Berlînê, hin 
kesên amadebûyî hêrs bûn û ji 
salonê derketin. Sedema aciz- 
bûna wan jî hevokeke huner- 
mendê binavûdeng li ser Pêşmer- 
geyan bû. 

Nîv saet berî ku konsêrta wî ya 
di salona "Haus der Kulturen der 
Welt" li paytexta Almanyayê bi 
dawî bibe, Şivan Perwer bi zi- 
manê almanî ev hevok got: "Pêş- 
merge do şêr bûn, lê îroj zikme- 
zin in." Xwediyê strana "Wa hatin 
Pêşmergên me", bi gotinên xwe re 
dikeniya û bi destên xwe amaje 
dida zikekî mezin. Piştî konsêrtê 
Rûdaw xwest ji Şivan Perwer bi- 
pirse bê ma çima wî ew peyv 
gotin, ku ji bo gelek kesên amade 
biçûkirina Pêşmergeyan bû. 

Şivan di rêya birêvebirê karû- 
barên xwe yên ragihandinê, 
Amed Mardîn, ji Rûdawê re eş- 
kere kir ku nêta wî ne ew bûye ku 
Pêşmergeyan biçûk bike. Mardîn 
li ser navê Şivan Perwer got: "Min 
henek kir. Min xwest hinekî hene- 
kan bi amadebûyan re pêk bînim. 
Min stran bo Pêşmergeyan go- 
tine, mebesta min qet ne ew bû 
ku ez wan biçûk bikim. Ez mixa- 
bin dibînim ku heneka min şaş 
hatibe fêmkirin." 

Di konsêrta xwe de Şivan daxivî 
mîna ku ne ser hişê xwe be. Wî bi 


zimanekî almanî yê tije kêmasî 
rexne li kurdan dikir û digot ku wî 
wek hozan gelek caran rexne li 
gelê xwe kirine. Piştre jî Şivan Per- 
wer strana "Hozan im, hozan" got. 

Siyasetvanê kurd ê li bajarê 
Berlînê, Sîpan Reş, gotinên Şivan 
weke "Biçûkirina Pêşmergeyan" 
Bi nav dike. Reş herwiha got ku 
"Şivan rêz li Pêşmergeyan negirt. 
Em qebûl nakin ku Şivan Perwer 
Pêşmergeyan biçûk bike. Gotinên 
wî em pir birîndar kirin." 

Babekir Silêman yek ji kurdên 
Berlînê bû ku beşdarî konsêrtê 
bûbû. Ew dibêje ku dibe ne me- 
besta Şivan Perwer bûye ku Pêş- 
mergeyan biçûk bike, "lê gotinên 
wî ne munasib bûn." Silêman ber- 
dewam kir û got: "Eger rewşa 
Kurdistanê îro baş bûbe, ku ev 
tiştekî pîroz e, dîsa jî ev yek bi 
xêra Pêşmergeyan pêk hatiye û 
dîsa jî Pêşmerge ne yên ku Kur- 
distanê û xelkên wê diparêzin. 
Divê em qedrê wan bigirin û qî- 
meta wan bizanibin, ne ku em 
wan bikin mijara henekên xwe." 

Çinar Mehmûdî, ku ji bo beş- 
darbûna konsêrtê ji bajarê Han- 
noverê hatibû Berlînê, ji aliyekê 
xwe ve got ku wê 300 km li dû 
xwe hiştibûn da ku di konsêrtê de 
amade bibe. Hezkira muzîka 
Şivan Perwer got: "Bi rastî kon- 
sêrt pir xweş bû. Lê hewce nedi- 
kir Şivan wan gotinan bêje. 


Çendîn wî henek jî kiribin, lê 
dema yek ser yekî dibêje ku zikê 
wî mezin e, ev tê wê wateyê ku 
ew tembele e û tiştek nema jê tê. 
Bi rastî ev gotin ne layiqî miro- 
vekî wek Şivan Perwer e, ku em 
wî wek dengê gelê kurd dinasin. 
Heyf." 

Bêtirî hezar kes beşdarî kon- 
sêrta Şivan bûn. Di nav kesên 
amadebûyî de komek ji welatiyên 
alman jî hebûn, ku hevserokê 
Partiya Keskan a almanî Cem Öz- 
demîr jî yek ji wan bû. Herweha 
kevneparlamenterekî AKP'ê ji 
Enqereyê hatibû Berlînê û li gel 
berpirsê karûbarên çandî yê bal- 
yozxaneya Tirkiyê, Huseyin Gazi 
Coşan, beşdarî konsêrtê bûn. 
Şivan Perwer ne tenê stranek bi 
tirkî got, wî hin caran bi tirkî 
axaftin kirin. Tevî ku nûnerên 
komek partî, komele û dezgehên 
kurdî û herweha hejmareke 
mezin ji rewşenbîr û kesayetiyên 
kurd amade bûn, lê hunermendê 
kurd di konsêrta xwe de tenê bi- 
xêrhatina Cem Özdemîr û parla- 
menterê AKP'ê kir. 

Hêjayî gotinê ye ku berpirsa 
peywendiyên civakî ya balyozxa- 
neya Amerîkayê li Berlînê jî 
amade bû. Dema Şivan Perwer 
rexne li Amerîkiyan kir û got ku 
ew tenê li dû petrola Kurdistanê 
ne, xanima amerîkî ji salonê der- 
ket. ► 2/14 

Rûdaw 


Nêçîrvan Barzanî: 

"Tirkiye deriyê me yê Ewrûpa ye" 

Di vê hevpeyvîna taybet de, Barzanî behsa gera xwe ya Tirkiyê û rewşa siyasî li Başûrê Kurdistanê kir 


Hewlêr (Rûdaw) - Piştî vegera ji 
serdaneke Tirkiyê di dawiya 
meha Adarê de, serokwezîrê berê 
yê Hikûmeta Herêma Kurdistanê 
û cîgirê serokê Partiya Demokrat 
a Kurdistanê Nêçîrvan Barzanî 
hevpeyvînek taybet li gel Rûdawê 
pêk anî. Em beşekî ji wê hevpey- 
vînê diweşînin. 


Rûdaw: Li gor hinek çavdêrên 
siyasî, Goran tevgerek nû xis- 
tiye nav bizava siyasî, hizbên 
Kurdistanê û civaka kurd. Her- 
wiha heta astekî girêdana 
hizbî li ba xelkê bihêz kiriye, 
parlamen jî çalak kiriye. Hûn 
wek partî çawa berê xwe didin 
rola Goran? 

Nêçîrvan Barzanî: Bi raya min 
wek bingeh serhildana opozîs- 
yonê li Parlamena Kurdistanê tiş- 
tekî pir pozîtîf e. Ez vê axaftinê ne 
ji bo dilxweşkirinê dikim û cidî 
me ku hebûna opozîsyonê li par- 
lamenê ji bo Hikûmeta Herêma 
Kurdistanê hevkar be û ji bo dest- 
hilatê bi giştî. Divê em wê rastiyê 
bizanin ku hemû karên me nebaş 
in heta em bêjin bila kes rexne li 
me negre. Di heman demê de 
hemû tiştên me jî ne hewqasî reş 




Nêçîrvan Barzanî 

in ku carna di rojname û ragehan- 
dinê de tê nivîsîn. Lê di vê nav- 
berê de ger hikûmet yan desthilat 
herdem hest bi wê yekê bike ku 


aliyekî din heye, çavdêriya wê 
dike û berê xwe dide tevgera wê, 
wiha lê dike ku bi xwe ve bê û kar 
û kirdarên xwe baş bike. Em li 




Siyasetvanê kurdê Rojava Hemîd Aslan: 

“Kurd li Suriyê federasyonê dixwazin" 


Dilbixwîn Dara 


D i van rojên dawiyê de, li Ro- 
javayê Kurdistanê li gelek 
cihên cuda, siyasetvanên kurd ji 
aliyê hêzên ewlekariya Suriyê 
ve têne girtin. Ew kes bi tewana 
ku dixwazin welêt perçe bikin û 
pêwendiya wan bi hêzên derve 
re heye, di girtîgehan de dimî- 
nin û çarenivîsa wan diyar nabe. 
Her wiha saziyên parastina 
mafên mirovan jî li Ewrûpa û 
welatên rojava Suriyê bi girtina 
wan kesan û binpêkirina mafên 
mirovan sûcdar dike. Ev de- 
meke raporên wan dezgehan li 
raya giştî têne belavkirin. 

Siyasetvanê kurdê Rojavayê 
Kurdistanê Mihemed Tacedîn ku 
bi navê Hemîd Aslan tê naskirin 
û demeke dirêj e di nava siyasetê 
de ye, di derbarê vê yekê de ji 
Rûdaw re diyar kir û got: "Herçi- 
qasî yekîtiyeke xurt di nava partî 
û siyaseta kurdî de li Suriyê tune 
be jî, lê di vê dema dawiyê de 
mirov dibîne, tevger û çalakiyek 
heye. Raya giştî ya cîhanê vê 
yekê dibîne, saziyên mafên miro- 
van jî di vê derbarê de rapor we- 
şandin, ev dihêle ku hikûmeta 
Suriyê û saziyên wê yên ewleka- 
riyê, bikevin nava tirsa yekirina 
hêzên Kurdî li Suriyê." 



Li ser pirsa gelo bi rastî hêzên 
kurdî li Suriyê girêdayî hêzên 
derve ne, Hemîd Aslan got: "Ti 
carî bawer nakim, hêvî jî nakim 
ku siyaseta kurdî li Suriyê ji 
aliyê hêzên derve ve were îdare- 
kirin, weke ku Hikûmeta Suriyê 
idîa dike û bi wî sûcî bi dehan 
kesan digire û wan davêje binê 
zindanan” 

Hemîd Aslan pirsa perçeki- 
rina axa Suriyê şîrove kir û got, 
"Eger li Tirkiyê 20-25 mîlyon 
kurd hene û dixwazin di nava 
sîstemeke demokratîk de bijîn û 
li îranê jî wiha ye, li îraqê jî kurd 
federasyonê bi şêwazekî Ew- 
rûpî dixwazin, li Suriyê jî kurd 


daxwazin jiyaneke di nava de- 
mokrasî û azadiyê de, di nava 
axa Suriyê bijîn...” Aslan diyar 
kir û got "Kurdên Suriyê doza 
mafên xwe yên rewa dikin. Gelo 
ev perçekirin e? Ev girêdana bi 
derve ve ye? Nexêr tiştekî wiha 
tune ye...” 

Li aliyê din siyasetvan Hemîd 
Aslan ji tevger, partî û rêxisti- 
nên kurdên Rojavayê Kurdis- 
tanê daxwaz kir ku ew xwe ji bo 
konferaseke netewî ya ku hemû 
hêz û tevger û kesayetiyên kur- 
dên Suriyê tê de cih bigirin, 
amade bikin. 

Aslan got ew konferans di- 
kare bibe konek ji bo hemû kur- 
dên Rojavayê Kurdistanê û têde 
konseyek jî bi wan were avaki- 
rin. Li gora Hemîd Aslan bi rêya 
wê konseyê kurd dikarin li 
derve gotina xwe bikin yek, si- 
yaseteke bi rêk û pêk birêve 
bibin û di nava raya cîhanî ya 
giştî de, rewabûnekê qezenc 
bikin û her wiha li hundir jî hêza 
xwe berferehtir bikin. 

Hemîd Aslan di dawiya axaf- 
tina xwe de got, konferanseke 
netewî ya kurdên Rojavayê Kur- 
distanê dikare bibe bersiva gir- 
tina siyasetvanan û binpêkirina 
mafê mirovê kurd li Rojavayê 
Kurdistanê. 


Kurdistanê opozîsyonê di wê çar- 
çovê de dibînin. 

Piştî rûxana rejîma Saddam, 
navçeyek nifûsa wê mezin wek 
parêzgeha Mûsilê ketiye ber 
destê PDK'ê. Lê li Kerkûk û Si- 
lêmaniyê lawaz e.... 

Beşek ji sedema vêna dîrokî ye. 
Em wek PDK ji piştî sala 1975'an 
ve hebûnek me ya aktîf di wî sî- 
norî de nîne. Di encama wê dijmi- 
nayetî û wê rewşa nexweş ku di 
nav hizbên Kurdistanî de hebû, bi 
taybetî wê demê di navbera PDK 
û YNK'ê de, piştî 1975'an jî yek ji 
karê serekî yê YNK'ê ew bû rê 
neda PDK'ê di wî sînorî de xwe bi 
hêz bike. Ev rastiyeke dibêjim. 
Partî piştî sala 199 l'ê vegeriyaye 
wî sînorî û xwestiye li wir aktîf 
bibe. Ji sala 1991 heta 1994'an 
kar kiriye. Dîsan şerê navxwe û 
du desthilatiyê rewşa nexweş a 
Kurdistanê wiha kiriye ku PDK 
nikaribe wek pêwist di wî sînorî 
de aktîf bibe. Piştî sala 1975'an 
nifşek pêgehiştiye ku nedizanî 
partî çiye û nizanîbû ev partiya 
han çawa dirûst bûye. Haya wî ji 
rabirdûya PDK'ê tune ye û dix- 
waze tiştekî bibîne, dixwaze niha 
bibîne partî dixwaze çi bike. Rast 
e em bi şanazî behsa rabirdûya 
xwe dikin, lê nifşê piştî sala 
1975'an hayê wan jê nîne çi qe- 
wimiye. Di virde ez dixwazim 
bêjim ku PDK bi xwe tawanbar e, 
serkirdayetiya partî kêmxem 
bûye. Ji ber vê nikariye siyasetek 
rêkûpêk di wî sînorî de kar pê 
bike û wek pêwist di wî sînorî de 
kar bike. Ez bawer nakim cema- 
werê PDK'ê her hewqas be. Bi ba- 
weriya min cemawerê partî li wî 
sînorê pir zêdetir e. 

"Li Tirkiyê guhertinên mezin 
pêktên" 

Di du hefteyên rabirdû de hûn 
li gel serokwezîr û wezîrê 
derve yê Tirkiyê rûniştin. Bi 
baweriya we Tirkiye heta çi 
astê ji bo pêşketina aborî û si- 
yasî ya Herêm Kurdistanê dibe 
hevkar? 

Yekem tişt, peywendiyên min li 
gel Tirkiyê ne şexsî ne. Peywendi- 
yên me li gel Tirkiyê di çarçova 
dîtinek stratejîk ji bo berjewendi- 
yên Tirkiyê û Herêma Kurdistanê 
de tên. Di warê kar û bazirganiyê 
de, Tirkiyê hevpişkê me yê serekî 
ye. Di warê siyasî de jî, bandorek 
zêde ya Tirkiyê li ser pirsgirêka 
kurd li Kurdistana îraqê heye. 
Hem li Ewrûpa û hem li Amerîka. 
Herwiha, Tirkiyê deriyê me yê 
Ewrûpa û rojava ye. Loma, bi ba- 
weriya min, ji ber van sedeman 
divê Herêma Kurdistanê bi ber- 
dewamî hewl bide peywendiyên 
xwe li gel Tirkiyê baştir bike. Di 
rewşên herî dijwar de ku Herêma 
Kurdistanê di wan de derbas bû, 


baweriya me bi vê nerînê dihat û 
niha jî em vê nerînê li gel Tirkiyê 
û welatên derdorê didomînin. 
Tiştê ku niha hatiye guherandin 
ew e ku niha Recep Tayyib Er- 
dolzlan û AKP yên ku Hikûmeta 
Tirkiyê bi rêve dibin, nerînek nû 
anîne Tirkiyê. Bi dîtina min, pên- 
gavên ku ew davêjin hêjayî wê 
yekê ne ku em bi hûrbînî berê 
xwe bidin wan û piştevaniya pên- 
gavên wan ên baş bikin. Berî çend 
salan pir zehmet bû bîra wê yekê 
bê kirin ku bi zimanê kurdî li Tir- 
kiyê bê axavtin. Pir dijwar bû bîra 
wê yekê bê kirin ku gelek bendên 
destûrê bên guherandin. îro em 
dibînin gelek general bi tohmetên 
cuda tên dadgehkirin. Ev guherî- 
nên pir mezin in li Tirkiyê. Tirkiye 
di derbarê îraq û Herêma Kurdis- 
tanê de dest bi siyasetek nû kiriye. 
Divê em di vê çarçovê de berê xwe 
bidin Tirkiyê. Divê em bizanin, 
pêngavên ku ji aliyê Serokwezîrê 
Tirkiyê ve tên avêtin, pêngavên pir 
cidî ne. Loma divê em hewl bidin 
hevkariya Tirkiyê û aliyên din jî 
bikin ji bo ku çareserkirina pirsgi- 
rêka kurd li Tirkiyê bi awayekî aş- 
tiyane pêk bê. 

"Berpirsên Tirkiyê ji navê 
Herêma Kurdistanê aciz 
nabin." 

Gelo hûn di vê baweriyê de ne 
ku gaz û petrola Kurdisanê 
rolek girîng di têkiliyên Tirkiyê 
û Herêma Kurdistanê de di- 
lîze? 

Mijara gaz û petrola Kurdistanê 
rolek serekî di warê xweşbûna 
peywendiyên navbera Tirkiyê û 
Herêma Kurdistanê de lîst. Niha 
li seranserê cîhanê aborî di pileya 
yekem de tê. Ger tu bikare pey- 
wendiyên aborî dirust bike, pey- 
wendiyên siyasî jixwe bi dû wan 
de tên. Rojnameyekê nivîsandibû 
ku Nêçîrvan li Tirkiyê navê Kur- 
distanê neanîbû ser zarê xwe. Ni- 
zanim min navê Kurdistanê anî 
ser zimanê xwe yan na, lê divê ev 
bê zanîn ku niha ev jî êdî li Tir- 
kiyê ne pirsgirêk e û berpirsên 
Tirkiyê jî wek berê ji navanîna 
Herêma Kurdistanê aciz nabin. 
Dibe ku ev berî çend salan tiştekî 
girîng bû, lê li Tirkiyê îro ev ne 
pirsgirêk e, pir bi awayekî xwe- 
zayî jî bikar tînin û reftarê li gel 
dikin. Çavê hemû welatên Ew- 
rûpa li gaza Kurdistanê ye. îro 
mezintirîn pirsgirêka Ewrûpa da- 
bînkirina gazê ye û çavê wan li wê 
ye ka Herêma Kurdistanê çawa 
dikare vê vîzeyê bo wan dabîn 
bike. Li vir dikarim bi piştrastî 
bêjim ku siyaseta me ya petrolê 
serkeftî bû. 


Tevaya hevpeyvînê di ruwaw.net 
de dikare bê xwendin 

Li 13 girtiyên kurd li Tehranê ceza hatin barandin 

100 sal girtîgeh û cezayê darvekirinê 

Berdevkê Rêxistina Mafê Mirovan li Kurdistanê: 

Ew kesên cezayê standina, çalakvanên siyasî û sivîl in 



îclal Qewamî 


Azad Kurdî Hewlêr 

K omeleyek mafê mirovan 
li îranê ragehand ku 17 
girtiyên kurd ku di girtîgeha 
'Evin' a Tehranê de ne, çar 
kes bi sizayê îdamê hatine 
mehkûmkirin û yên din jî 
100 sal cezayê girtîgehê 
xwarine. Hinek girtiyên din 
jî di jorên takekesî de hatine 
ragirtin û çarenûsa wan ne 
diyar e. Berdevkê Rêxistina 
Mafê Mirovan li Kurdistanê 
(RMMK) îclal Qewamî, di 
daxuyaniyek taybet de ji bo 
Rûdaw'ê ragehand: "Ew gir- 
tiyên ku cezaya han bi ser 
wan hatiye sepandin, çalak- 
vanên siyasî û sivîl in." Qe- 
wamî bal kişand ser vê 
çendê, piştî ku di çend salên 
borî de desthilatdarî li îranê 
ket destê parêzkaran, bin- 
pêkirina mafê mirov û aza- 
diyan gelek zêdetir bûye û 
wiha axivî: "Li Kurdistana 
îranê hê rewş xerabtir e û 
piraniya girtiyên siyasî yên 
li îranê kurd in." 

Li gor serjimêriyên wê rê- 


Girtîgeha "Evin" li Tehranê 


xistina kurdî ya parêzerê 
mafê mirovan, di çend salên 
borî de, di girtîgeha 'Evin' a 
Tehranê de gelek biryarên 
giran bi ser çalakvanên si- 
yasî, sivîl, mafê mirovan û 
rojnamegerên kurd de ha- 
tiye sepandin. Di vê derbarê 
de îclal Qewamî wiha dirêjî 
da axavtina xwe: "Tenê ji bo 
17 girtiyên kurd ên girtî- 
geha Êvîn'ê, 100 sal cezayê 
girtîgehê hatiye mehkûmki- 
rin û biryara lidarvekirinê jî 
bi ser 4 girtiyên din ên kurd 
de hatiye sepandin." Qewa- 
mî eşkere kir, 2 kes ji wan 
girtiyan xelkê Başûr û Ba- 
kur ê Kurdistanê ne: "Re- 
mezan Ehmed ku kurdê 
Başûrê Kurdistanê û Metîn 
Ercan jî kurdê Bakurê Kur- 


distanê ye di nav wan 17 
girtiyan de ne û bi tometa 
endambûna PKK'ê, cezayê 
10 sal girtîgehê wergirtine." 

Berdevkê Rêxistina Mafê 
Mirovan li Kurdistanê, ji 
karbidestên Dezgeha Dad a 
îranê daxwaz dike ku pey- 
deçûnê bi ser biryara wan 
girtiyan bikin, lê berpirsên 
Dezgeha Dad a îranê rage- 
handine ku biryara wan gir- 
tiyan nayê kêmkirin û 
derfeta demkî ya çûna ji bo 
derveyî girtîgehê ji wan gir- 
tiyan re nayê dan. 

Qewamî ji bo Rûdawê da 
xuyakirin: "Li gor qanûna\ 
girtîgehên îranê, piştî ku 
girtî 3 sal di girtîgehê de 
man û cezayê wî/wê kuta 
nebe, mafê mohletwergir- 


tina demkî heye ku dema 
çend rojan biçe derveyî gir- 
tîgehê. Lê ev girtî ji wî mafî 
hatine bêparkirin." îclal Qe- 
wamî nimûneya Serokê Rê- 
xistina Mafê Mirovan li 
Kurdistanê, Mihemed Sidîq 
Kebûdvend tîne ku bi 10 sal 
cezayê girtîgehê hatiye 
mehkûmkirin û di berde- 
wamiya axavtina xwe de 
got: "Mihemed Sidîq Kebûd- 
vend li gel ku sê sal ji cezayê 
xwe kuta kiriye, lê mohleta 
hatina demkî ya ji bo der- 
veyî girtîgehê jê re nayê 
dan. Di halekê de Kebûd- 
vend nexweş e û tendurus- 
tiya wî nebaş e." 

Beşê 209 ya girtîgeha 
'Evin' a Tehranê ku cîhê tay- 
bet yê ragirtina girtiyên si- 
yasî, sivîl û neraziyên dew- 
letê ye, hinek ji wan ji bo 
demek dirêj di jora takekesî 
de tên ragirtin, beşek jî piştî 
dadgehîkirinê ji bo jora ta- 
kekesî tên şandin û çare- 
nûsa hinek girtiyan jî ne di- 
yar e. 

Di derbarê jimara girti- 
yên kurd de îclal Qewamî 
eşkere kir: "Di vê derbarê 
de serjimêriyek durust û 
hûr li ber destê me tuneye, 
lê gelek çalakvanên siyasî û 
xwendekarên kurd ku di 
girtîgeha 'Evin'ê de ne, bi 
zêdeyî di jora takekesî de 
ne û heta niha dadgehîki- 
rina wan bi dawî nebûye." 


Sêrtê xwest destdirêjiya li zarokan veşêre 


Sêrt (Rûdaw) - Li Sêrtê 
nêzî sed kesên ku di nav 
wan de şêx, siyasetmedar, 
rêvebirê dibistanê, leşker, 
polîs, karsaz û hwd. jî hene, 
destdirêjî li 7 zarokên di- 
bistana seretayî kirin. 

Li gel ku ji 10'ê Nîsanê ve 
ev bûyer dihate zanîn jî, 
Sêrtiyan ya xwe kiribûn 
yek, devê xwe girêdabûn û 
nehiştibûn ku ev bûyer 10 
rojan belavbibe. 

Piştî ku skandala destdi- 
rêjiyê bi rêya çapemeniyê 
belav bû, Dadgeha Siza û 
Silhê ya Sêrtê biryara qede- 
xekirina belavkirina nûçe- 
yên derbarê bûyera destdi- 
rêjiyê de stend. 

Derbarê bûyera destdirê- 
jiyê de ji sed kesê ku hetanî 
niha îfadeya wan hatiye 
stendin, 17 kes hatin girtin 
û 25 kes xistin bin çav. Wa- 
liyê Sertê Necati Şenturk da 
zanîn ku derbarê bûyerê de 



Waliyê Sêrtê Necati Şentiirk (li rastê) 


2 peywirdarên cemawerê ji 
kar hatine dûrxistin û diyar 
kir ku lêpirsîn bi awayekî 
veşartî tê domandin. 

Di derbarê bûyerê de 
Wekîla BDP'ê ya Wanê 
Fatma Kurtulan ragihand 
ku di vê bûyerê de gelek 


îhmal hene û pirsî: "Li pêş- 
berî van bûyerên ku ev du 
sal in dom dikin de, Mudu- 
riyeta Emniyetê çi dikir? 
Muduriyete Perwerdahiya 
Millî ji cîgirê Mudurê xwe 
yê ku yek ji tecawizkeran e 
û niha firarî ye ne agah- 


dar bû?" 

Wekîlê BDP yê Amedê 
Akin Birdal mijara destdi- 
rêjiyê ya ku li Sêrtê pêk ha- 
tibû bir Meclîsê û ji bo ku 
rewşa H.T. (14) Û S.T. (16) 
yên ku bûne mexdûrê dest- 
dirêjiyê bê lêkolîn û kirya- 
rên bûyerê derxîn holê, 
lêkolîna meclîsê xwest. 

Her wiha li gorî hin aga- 
hiyan hatine bi destxistin, 
ligel ku Muxtarê Sêrtê yê 
Taxa A.G. yê gelek caran bi 
daxwaznameyan Walitiya 
Sêrtê ji destdirêjiyê agah- 
dar kiriye jî, walitî tiştek 
nekiriye û bersiva "Li şûna 
ku xwepêşandanan bikin 
bila fihûşê bikin" daye. 

Hin kesên ku hatine gir- 
tin ev bûn: Fahrettin Kuzu 
(Cîgirê Rêvebirê firarî), 
Nedim Helvacioglu (Tuha- 
fiyekar), Fatih Tan (70 salî 
-dikandar) û kurê wî Yildi- 
nm Tan (25). 


AKP ne hevbend e, lê 
sistema kemalist dijmin e! 


Bayram Ayaz 



X irûcira navbeyna hikû- 
meta AKPê û muxalifan a 
di derbarê guherînên zagona 
bingehîn de li meclîsê berde- 
wam e. AKP dixwaze 29 
xalên destûrê biguhere, mu- 
xalif (CHP, MHP, BDP) jîli dij 
derdikevin. 

Li vê derê ku em navê 
BDP'ê li rêza CHP û MHPê di- 
nivîsin, helbet pê gelek xem- 
gîn in. Lê mixabin wêneyê ku 
nuha ji meclisê xuya dike, ev 
e. Siyaseta BDP'ê nuha ji ya MHPê xerabtir e. 
MHP'yî beşdar dibin, gotinên xwe dibêjin, tev li 
dengdanê dibin û li dij dengê xwe didin. Bi CHP'ê 
re salonê terk nakin. Lê BDP'yî dema dengdanê bi 
CHP'a kemalîst re bi hevra salonê terk dikin! Nêrîn 
û niyeta BDP'ê çi dibe bila bibe, di siyasetê de en- 
cama ku peyda bûye, ev e. Ji derve ve, hevkariyek 
nelihevkirî di navbeyna parlamenterên kurd û 
CHPê de xuya dike. 

Bi van gotinan, armanc acizkirina BDP'yîyan 
nîne. Ew nûnerên hilbijartî yê xelkê me ne. Jiber ku 
nûnerê kurdan in, ji wan daxwaz dikin û dibêjin: 
We maf nîne hûn wek kurdên welatperwer bikevin 
rêza kemalistan. 

Siyaseta CHP'ê mirov dikare têbigihê. Ev tiştê di- 
qewime şerek di nabeyna sîstema kemalist û AKP'ê 
de ye. Kemalîst dibînin ku desthilat ji destê wan 
derdikeve. Sengerê dawî dadgehên bilind di destê 
wan de maye, AKP nuha dixwaze wê çeperê jî ji 
wan bigre. Kemalist bi hemi derfetên xwe li dij der- 
dikevin. 

Mijar ji aliyê AKP'ê û kemalistan ve zelal e. MHP'a 
tirkçî-turanî jî vê demê van guherînan ji berjewen- 
diya tirkçîtiyê nanirxîne û li dij derdikeve. Kesê wek 
Kamer Genç-ê ku „sadiqê xwediyê xwe" ye, ew jî 
baş dizane, çi dike. 

Yên rewşa wan herî zahmet, BDP ye. Ji aliyekî ve 
ji BDP'ê re jî aşkere ye ku ev guhertin karekî rast e, 
hewceye piştevaniya wê bê kirin. Ji aliyê din ve, ji 
ber çi sedemê be A. Ocalan li dijî van guherînan der- 
ket, riyek asê da ber BDPê. BDP „ma di navbeyna 
xelîl û celîl de"! Vê navbeynê hin bûyerên provaka- 
tîv jî qewimîn. Wek bûyera Ehmed Turk û kuştina 
polisan li qeza Ladik-a ser bi Samsûnê. Bûyera La- 
dikê dişibe bûyera Reşadiyê. 

Helwesta rast çi ye? 

Ya rast, bi tevayî guhertina destûrê û pejirandina 
destûrek demokratîk e. Lê îro ev ne mimkin e. 
AKP'ê du caran hewl da: 2006 xebata Prof. I. Ko- 
loglu û Baskin Oran, sala borî jî xebata bi serokatiya 
Prof. Ozbudun. Nuha pêwist e piştevaniya van gu- 
hertinan bê kirin. Xwezî BDP'yî dema paket bi te- 
vayî bê dengdanê beşdar bibe û bi erênî dengê xwe 
bidin. Xwezî... 


Rastkirin 

Di hejmara hefteya borî de (40) şaşîtiyek di Hev- 
peyvîna Hefteyê (rûpel 13) de rû da: Di bersiva 
pirsa 2. de bi şaşîtî navê Bûrsayê hatiye bicihkirin. 
Bersiva rast diviyabû wiha bûye: "Berê, ango kesên 
ku bi qatilê Dink re wêne kişandibûn polîsên Sam- 
sûnê bûn." Dîsa di pirsa 4. de jî li şuna navê Sam- 
sûnê, bi şaşîtî navê bajarê Bûrsayê hatiye 
nivîsandin. 

Em lêborînê ji xwînerên xwe dixwazin. 

Rûdaw 


Di salvegera despêkirina karwanê rojnamegeriya kurdî de 

Rûdaw û xwînerên xwe yên li Berlînê gihiştin hev 


■ Xwendevanek: Pêwîste Rûdaw weke projeyeke nîştîmanî bê temaşe kirin 



■ Xwendevanekî din: Malpera we lawaze û ne li asta rojnameyê ye 

■ Xwendevanekî din: Çima hûn tenê bi latînî nanivîsin? 


barê nebûna hemahengiya nav- 
bera rudaw.net û çapa Ewrûpa ya 
Rûdawê anîn ziman û got "Ez 
hest dikim ku malpera Rûdaw hi- 
nekî lawaz e, ew ne li asta bilin- 
diya naveroka rojnameyê ye.” Ji 
aliyekî din ve, wergêrê kurd 
Rehîm Behramzad li ser hebûna 
şaşiyên rojnameyê yên çapê ra- 
westiya û daxwaza bikaranîna rê- 
nivîseke yekgirtî kir. 

Ew rûniştin û gotûbêja ku hej- 
mareke mezin a kesatiyên siyasî, 
rojnamevanî û akademîst tê de 
amade bûn, ku yek ji wan ma- 
moste Cemal Nebez bû, ji aliyê 
hevkarê Rûdawê li Berlînê, Sîr- 
wan Hecî Berko hat birêvebirin. 


Berlîn (Rûdaw) - Revenda kurd a 
li bajarê Berlîn pêwîstiya hebûna 
çapa Ewrûpa ya Rûdawê dizanin, 
lê pêşniyariyên wan jî hezne. Roja 
24'ê Nîsan a 2010'an, hejmareke 
kurdên Berlînê di rûniştina ku Rû- 
dawê li restauranteke kurdî ya wî 
bajarî sazkiribû, cejna rojnamege- 
riya kurdî pîrozkirin û ji nêzîk ve 
Rûdaw naskirin. 

Di wê rûniştinê de, li ser navê 
şîrketa Rûdaw li Ewrûpa, Hêmin 
Ebdilla derbarê kar û berhemên 
şîrketê û prensîpên pîşeyî yên ku 
Rûdaw dişopîne, axivî. Wî her- 
wiha behsa wan projeyên rojna- 
mevanî kir ku şîrketa Rûdaw li 
hundirê Kurdistanê û li Ewrûpa jî 
li ser dixebite. 

Paşê Rêvebirê Nivîsînê yê Beşa 
Kurmancî li çapa Ewrûpa ya Rû- 
dawê, Nasredîn Akyol, derbarê 
pirsgirêkên ku ji aliyê ziman ve 
rastî hevkarên beşa kurmancî 
tên, axivî. Piştî wî jî Rêveberê 
îdare û Belavkirinê yê şîrketa 
Rûdaw li Ewrûpa, Mistefa Şefîq 
behsa pirsa belavkirin û gihan- 
dina rojnameyê bo aboneyan û 
xwînerên wê li Ewrûpa û Bakûrê 
Kurdistanê kir. 

Vêca deriyê danûstandinê hat 
vekirin, hinek mêvan bi pirsên 
xwe û hinek din jî bi rexne û pêş- 
niyaran beşdarî dialogê bûn. Bê- 
tiriya mêvanan li ser wê meseleyê 
hevfikir bûn ku divê çapa Ewrûpa 
ya Rûdawê weke projeyeke ne- 
tewî bê temaşekirin û ji aliyê re- 


Piştî guhdarkirina li axaftinên berpirsên Rûdawê, dema pirsên 


venda kurdî ya li derve pişteva- 
niya wê bê kirin. Mêvanekî got 
"Tenê bi vê rê em dikarin wiha 
bikin ku Rûdaw tam serbixwe be 
û li ser piyên xwe raweste.” Mêva- 
nekî din jî got "Tevî ku giringe 
rojnameyeke kurdî bi herdu zara- 
vayên sereke (kurmancî jorî û 
jêrî) li Ewrûpa hebe, lê pêwîste 
çapa Ewrûpa ya Rûdawê, bi rêya 
bikaranîna tîpên latînî, cudahiya 
xwe ji çapa Kurdistanê nîşan 
bide.” 

Xwendekarê doktorayê, Xelat 
Fetah jî têbîniyên xwe yên der- Gelek rewşenbîrên kurd di civînê de amade bûn 


Helwestekdilsozane 

D / rûniştina ku Rûdawê li 
gel kesayetiyên kurd ên li 
Berlînê sazkiribû, kurê nivîs- 
kar û siyasetvanê naskirîyê 
Rojavayê Kurdistanê, Osman 
Sebrî, Hoşeng Osman Sebrî ji 
bilî kirîna 10 aboneyên Rû- 
dawê, wî herwiha ji bo pişte- 
vanîkirin çapa Ewrûpa ya 
Rûdawê, hinek dirav jî pêşkêş 
kir. Ev helwesta rêzdar Sebrî 
ji wê baweriya wîya bi pêwîs- 
tiya hebûna rojnameyeke 
kurdî li Ewrûpa tê. Em sipa- 
siya dost û rewşenbîrê heja 
Hoşeng Osman Sebrî dikin. 


YA$A YASA doza leşkerên kurd digihîne Neteweyên Yekgirtî 


Baran Qamişlokî ! 


N avenda Kurdî ji bo Lêkolîn 
Şêwirmendiya Yasayî (YASA) 
derbarî azarîkirin û kuştina leş- 
kerên kurd di artêşa Sûriyê de ra- 
poreke taybetî ji Neteweyên 
Yekgirtî re şandiye û ji aliyê komî- 
teya NY ya dijî azarîkirinê hat pe- 
jirandin û belkî biryarek li ser wê 
bê dayîn. 

Di rapora xwe (shadow report) 
de, YASA li ser van xalên jêr ra- 
westiyaye: 

• Çewisandin û binpêkirina mafên 
mirov di Sûriyê de. 

• Serhildana 12 ’ ê Avdar a 2004’ an 
û biryara Parêzgarê Hesiçayê 
Selîm Kebûl, yê ku fermana 
kuştina kurdan da. 

• Kuştina kurdan di zindanên Sû- 
riyê de, taybetî piştî serhildana 
12’ê Adarê. 

• Stratejîya desthilatdariya Sûriyê ya 
nû li dijî kurdan di rêya azarîkirin 




Di van salên dawî de bi dehan leşkerên kurd di nav leşkeriya Sûriyê 
de bi awayên gumanbar jiyana xwe ji dest dan 


û kuştina leşkerên kurd di artêşa 
Sûriyê de. YASA lîsteya navên 35 
leşkerî arasteyî NY kir û ev xal kir 
beşê sereke di raporê de. 
Zehmetiya karê rêxistinên mafên 


mirovan li Sûriyê û çawa hêzên 
ewlehiya Sûriyê her tiştî derbarê 
bûyerên azarîkirin û kuştina leş- 
kerên kurd di artêşa Sûriyê de ve- 
dişêre. 


• Zehmetiya gilîkirina li dijî ber- 
pirsiyarên desthilatdariyê li dad- 
gehên Sûriyê. 

• Rewş û şêwazên azarîkirinê di 
zîndanên Sûriyê de wek “Teker” 
an jî Dûlab, Bîsat A1 Rîh û Kur- 
siya Almanî. 

Di dawiya raporê de, YASA ji NY 
xwest ku derbarê kuştina kurdan 
de komîteyekê çê bike û lêpirsî- 
nekê bide dest pê kirin. Ew rapora 
YASA ji aliyê komîtya NY ya dijî 
azarîkirinê hate pejirandin û li ser 
malpera wê jî hatiye weşandin. 

Komîteya navborî wê di roja 
26'ê Nîsan a 2010'an bicive û li ser 
xalên raporê raweste û kar bike. 
Di 3-4 Gulan a 2010'an de jî wê 
komîte bi nûnerên desthilatdariya 
Sûriyê re rûne û pirsên xwe ji wan 
bike. Eger pêwîst bû jî, wê komîte 
biryara xwe bide, ka divê desthi- 
latdariya Sûriyê çi bike. 

Helbet di 19'ê Tebax a 2004'an 
de li Neteweyên Yekgirtî pey- 


mana li dijî azarîkirinê (îşkencki- 
rinê) hat îmze kirin. Li gor wê 
peymanê welatên ku li ser pey- 
manê îmze kirine ku Sûriyê jî yek 
ji wane, wê her demê bikevin bin 
çavdêriya komîteya peymanê. 

Peyman rê dide kesên hatine 
azarîkirin ku ew li dijî welatê xwe 
gilî bikin. Sûriyê li ser xala gilî ku 
xala 20. a peymanê ye, îmze ne 
kir û bi vî awayî xwe ji giliyan riz- 
gar kir. Lê rêya Rapora Siyê (sha- 
dow report) vekirî ma. 

Ji bo agahdariyên firehtir der- 
barê vê raporê û çalakiyên Na- 
venda Kurdî ji bo Lêkolîn û 
Şêwirmendiya Yasayî “Kurdish 
Centre for Legal Studies & Con- 
sultancy" YASA, serdana malpera 
YASA (www.yasa-online.org) 
bikin. 

* Baran Qamişlokî endamê Navenda 
Kurdî ji bo Lêkolîn û Şêwirmendiya Ya- 
sayî (YASA) li bajarê Bonnêye. 

Galaya "MIN DÎT" li bajarê Kölnê çêbû 


Dilbixwîn Dara Köln 


F îlmê “Min Dît” weke ye- 
kemîn fîlmê kurdî li Tir- 
kiyê tê dîtin. Zimanê diya- 
logê di fîlm de kurdî ye. Di 
vekirina galaya fîlm li bajrê 
Kölnê de, derhênerê fîlm 
Miraz Bezar, pêvajoya ki- 
şandina fîlm û zehmetiyên 
ku dîtine anîn zimên. 

Di galayê de, di nava te- 
maşevanan de gelek tirk û 
alman jî hebûn. Wan pir bi 
hewes li dramaya jiyana 
herdu zarokên kurd Gulis- 
tan û Firat temaşe kirin ku 
piştî bav û diya wan ji aliyê 


kontraya tirk ve tên kuştin, 
ew sêwî dimînin û xerabti- 
rîn rojên xwe dijîn. 

Derhênerê fîlm Miraz 
Bezar got: “Min xwest her 
kes bibîne bê ka çi bi serê 
zarokên kurd hat! Zarokan 
di encama şer de her tişt 
wenda kirin.” Bezar got, ew 
gelekî kêfxweş e ku “Min 
Dît” hatiye ecibandin û ev 
yek hêzê dide wî ku ew fîl- 
mên hîn baştir pêşkêş bike. 

Fîlmê "Min Dît” ku li ge- 
lek welatan xelat wergirtin, 
bi taybetî li Almanya ji aliyê 
medyayê ve ji nêzîk ve hat 
şopandin. Wek tê zanîn, 


fîlmê li Tirkiyê di 46'mîn 
Festîvala Antalya de xelata 
"Porteqala Zêrîn” wergirt û 
bala gelek kesan kişand ser 
xwe. Lê di dema pêşkêşki- 
rina fîlm de li Festîvala fîl- 
man ya Antalya, di navbera 
hinek temaşevan û derhê- 
ner Miraz Bezar de li ser 
derbasbûna gotina Kurdis- 
tan pevçûnek devkî derket. 
Bi behaneya ku di fîlm de 
eskerê tirk hatiye biçûkirin, 
hinek kes protesto dikin û 
ji salona nîşandana fîlm 
derdikevin. Her wiha fîlm 
di 17'mîn Festîvala Navne- 
tewî ya Pragê de xelata 


mezin "Grand Prix” û li 
Stenbolê jî 3 xelat wergirt. 

"Min Dît” yekemîn fîlmê 
dirêj yê derhênerê kurd 
Miraz Bezar e. 

Miraz Bezar li Enqerê ji 
dayîk bûye, lê xwendina 
xwe ya sînemayê li Berlinê 
temam kiriye û niha jî li wî 
bajarî dijî. Berî "Min Dît”, wî 
4 kurtefîlm jî çêkirine. Ni- 
vîskara fîlmê "Min dît” 
Evrim Alataş e. Ew roja 12'î 
Nîsan a 2010'an bi nexwe- 
şiya şêrpençeyê wefat kir. 
Evrim jinapa Miraz Bezar e. 

Film 101 deqîqeyan dirêj 
dike. 


Nlvîskar Munzur Çem: 

"Li Dêrsimê enosîdek plankirî pêk hat" 

Demek dirêj Munzur Çem li ser dîroka Dersimê û Alewîtiyê lêdikole 


N ivîskar Munzur Çem li 
ser pirtûka xwe ya da- 
wî derbarê alewîtiya kurdî 
li Dêrsimê bersiva pirsên 
Rûdawê da. 

Rûdaw: Tu dikarî li ser 
pirtûka xwe "Alewîtiya 
Kurd ya Dêrsimê" me 
agahdar bikî? 

Munzur Çem: Di sala 
1985'an de li Tirkiyê roj- 
nama "Cumhuriyet" dest bi 
kampanyayekê li ser bawe- 
riya Alewîtiyê kir û ew wek 
kultur û formek ola îslami- 
yetê ya tirkan dihat nirxan- 
din. Ew kampanyayek siya- 
sî û şaş bû. Min çend nivîs di 
kovar û rojnameyên kurdan 
de belav kirin, piştre jî min 
ew nivîs bi navê "Pirsgirêka 
Alewîtiyê û Serhildana Dêr- 
sim" wek pirtûk weşand. 
Paşî min ev pirtûk nivîsand 
û min bersiva van pirsan da: 
Alewîtî baweriyek çawa ye? 
Pêwendiya Alewîtî bi bawe- 
riyên din, pêwendiya Alewî- 
tiya kurd bi Alewetiya gelên 
din, bi îslamiyetê û Filehiyê 
re, pêwendiya Alewîtî bi Êz- 
dîtî û baweriya Kakayî (Yar- 
sanî) çi ye? Herwiha ez ji 
osmaniyan heta 1938'an li 
ser pêwendiya dewlet û 
Dêrsimê sekinîm. 

Di Parlamena Tirkiyê de 
Jenosîda Dêrsimê dîsa 
hat rojevê. Tu çawa di 
nirxînî? 

Axaftin têrî nake, divê polî- 
tîkaya dewletê bê guheran- 
din. Dewleta Tirk li Dêrsi- 
mê jenosîdeke plankirî pêk 
aniye. Ji zarokên li zika diya 
xwe heta kalemêr û pîreji- 
nan bi dehezaran însan ha- 
tine kuştin. 

Di navbera Alewîtiya mi- 
letên din û ya kurd de pê- 


Ziman û polîtîka çandê 


Di Qirkirina Dêrsimê de bi dehhezara zarokên kurd hatin revandin 


Hekîm Sefkan 

hekimsefkan@hotmail.com 

tiyê de tiştên nivîskî pir 
kêm in. Di Kakeyî de ji bo 
ku bibî pîr, divê tu bi kurdî 
şiîrên baş binivîsî. Alewîtî 
ne wisa ye. Lê ji aliyê bawe- 
riyê ve bingeha wan yek e. 
Tenê ji ber ji hev dûrketinê, 
hinek cudahî çêbûye. 


Munzur Çem 

wendiyek çawa heye? 

Di aliyê felsefî û îbadetê de 
gelek tişt hevbeş in. Lê di 
navbera Alewîtiya kurd û 
ya miletên din de, cudahî 
hene. Koka Alewîtiyê di- 
gihê berî îslamê. Lê şertên 
dîrokî, etnîkî, sosyolojîk, îs- 
lamîyetê, di nav Alewîtiyê 
de ferq peyda kirin. Bo 
mînak li cem kurdan rêber, 
pîr û murşît hene. Li hin 
cihên Kurdistanê dayika 
Heq heye. Ango jin cem ê 
digerîne. Roj pîroz e, Xizir û 
Gaxan jî giring in. Lê li cem 


Bergê pirtûkê 

Alewiyên din weha niye. 


Gelo bingeha xwe yek e? 

Belê, bingeha Alewîtiyê yek 
e û digihê Zerdeştiyê. Te- 
sîra Mazdeîzm, Hurreîzm û 
olên berdewamiya Zerdeş- 
tiyê jî li ser Alewîtiyê heye. 

Pêwendiya navbera Ale- 
wîtî, Kakeyî û Ehlî Heq de 
heye? 

Min lêkolîn kir û derket ku 
di nav Alewîtî û Kakeyî de 
cudahî hene. Kakeyî ji aliyê 
wêjeyî pêşketî ne. Di Alewî- 


Dibêjin Alewiyên kurd 
îbadetên xwe bi tirkî 
dikin, cem bi tirkî pêktê? 

Ew ne rast e. Kesên biyanî 
yên ku civata kurd baş nas- 
nakin û kesên ku dixwazin 
Alewîtiyê wek kulturek tir- 
kan bidin nasandin, wisa 
îdîa dikin. Ji ber ku bi kurdî 
kêm beyt û şiîr hatine nivî- 
sandin, di van dawiyan de 
hin kes bi tirkî kilaman di- 
bêjin. Lê klam gotina cem 
ango îbadet nîne. Di van 
salên dawî de ji ber asîmî- 
lasyonê li Ewrûpa û metro- 
polên Tirkiye, carna cem bi 
tirkî tên pêk anîn, lê li Kur- 
distanê hemû îbadetên Ale- 
wiyan bi kurdî ne. 

Hevpeyvîn: 

Seyîdxan Kurij 


Di her zimanekî de gelek 
ziman hene, zimanê aborî, yê 
siyasî, yê bazarê, yê kolanan 
û her wekî din. Em dibêjin zi- 
manê filan kesî xweş e û yê 
filan kesî ne xweş e. Zimanê 
xweş her dem dost û hevalan 
li dora xwe dicivîne û yê n 
weş wan direvîne. Di vir 
ziman bi xwe tê wateya si 
setê, ji bo mirov armanca 
pêkbîne, divê xwedî siyaset 
be. Siyaseta çê dora xwe fereh dike, ya ne çê jî teng 
dike û heta têkçûnê jî diçe. Ziman û siyaset her 
demê li gora berjewendiyan bi rê ve diçin. 

Bêguman berjewendiyên gelên bindest, ji gelên 
serbixwe cuda ne. Loma ziman û siyaseta wan jî ji 
hev cuda ne. Kurd hîn jî miletekî bindest e, loma jî 
nabe ku zimanê wan weke yê miletên serbixwe be. 

Li vir ez hemû eniyên din didim hêlekê û tenê li 
ser eniya çandê daxivim. Eger em bêjin siyaseta 
çandê ya kurdan tune ye, em ê bi xwe re têkevin 
nava nakokiyan. Lê ku em bêjin heye jî, em şaş in. 
Heye, ya sazî û partiyan e. Tune ye, ji ber ku ne li 
gorî berjewendiyên milet in. Wekî ku siyaseta 
çandê tenê ya sazî û partiyan e, loma jî wê tenê li 
gorî berjewendiyên wan be. Heta vir mirov dikare 
daqurtîne, hinekî jî be, mirov dikare wateyê bidêyê. 
Lê ew siyaset çiqasî rast e û çiqasî di xizmeta çanda 
netewî de ye, ew yek cihê gotûbêjê ye. Dîsa jî ew 
azad in û dikarin baweriyên xwe biparêzin. 

Berî demekê di konferanseke çandî de hinek sa- 
ziyên me pir hişk li hemberî STÊR'an derdiketin. 
STAR weke siyaseta dewletên kapitalist didîtin. 
Derketina nav û rola yekan (ferd) weke têkçûna hu- 
nerê dinirxandin. Gelo tunekirina staran, rol û ber- 
hema mirovan siyaseteke raste? Na! Ji ber ku wê 
yên bêhêz, bê huner, bê berhem li ser keda mirovên 
din mezin bibin. Wê hinek bikin û hinek bixwin. Şo- 
reşa ku ji bo pêkanîna adaletê vêketiye, bi xwe bêa- 
daletiyeke mezin dike. Stêr yan jî Star, hebûn û 
hene. Qehremanî ya wan kesan e yên ku wan keşif 
dikin, dixin xizmeta derdorê. 

Gelo li şûna ku em li dijî "Star”an derkevin û rola 
YEK'an tune bikin, em wan keşif bikin û rê li ber 
wan vekin, wê ne çêtir be? Huner moral e, siyaset 
û zimanê nexweş moralê tune dike. Ku moral tune 
bû, pê re jî huner tune dibe. Loma jî vê rojê ku der- 
fet ji hemû demên berî xwe bêhtir in. Hunera kurdî 
ji hemû deman bêhtir ketiye, ji xwe stran û muzîk 
sekerata mirinê dikin. Kî dikare idîa bike ku moralê 
hunermendên kurd bilind e? Kîjan hunermend bex- 
tewar e? Ku hebin, ezê ji hunera wan bi guman bim. 


Dêrsim Merkezli Klirt AkviJigi 

(EtflisitÇ. I5ini Kiiltiir vç [>ifri'nhj 






















"Em dixwazin Akademiya Mor Yakub ku beriya 1700 salan li Nisêbînê hebûye, dîsa vejînîn" 


Şengiil Ogur Nisêbîn 

N avenda Çanda Mîtanî 
ya Nisêbînê di Gulan a 
2008'an de bi pîrozbahiyek 
bi debdebe hat vekirin. 
Gelek girgireyên edebiyata 
kurdî, hunermend û siya- 
setmedar di pîrozbahiya 
vebûnê de amade bûn. 

Dema ku mirov derbasî 
hewşa Mîtanî dibe, bi ca- 
rekê re mirov ji dema niha 
qut dibe, dikeve ber pêlên 
dîrokê û tê de avjeniyê 
dike. 

Nîgarên li rûyê derve yê 
hêtên Mîtanî'yê Ahûra 
Mazda, Teyrê Tawiz atmos- 
ferek mîstîk li derdorê be- 
lav dikin. Herwiha dema ku 
mirov derbasî hêwana pa- 
nelê dibe, nîgarên Melayê 
Cizîrî, Ehmedê Xanî, Feqî û 
Cegerxwîn ên li dîwêr nî- 
garkirî, daxwaza xwendina 
berhemên van mirovên me- 
zin bi mirov re diafirînin. 

Dema ku mirov berê xwe 
dide pirtûkxaneya Mîtanî 
ya bi navê “Ekîn Ceren" ê, 
em gelek zarok û ciwanên 
ku serê xwe bi ser pirtûkan 
de tewandine dibînin. Pi- 
rûkxaneya Mîtanî têra xwe 
dewlemend e jî. Nêzî deh 
hezar pirtûk lê hene. Di 
hêla pirtûkên kurdî û pirtû- 


kên li ser dîroka kurdan de 
jî têra xwe dewlemend e. 
1100 endamên pirtûkxa- 
neyê hene û endamên wê jî 
bi piranî xwendevanên di- 
bistana seretayî, navîn û lî- 
seyê ne. 

Mîtanî ta niha ji gelek 
panel û semîneran re ma- 
zûrvantî kiriye. Li hêwana 
şanoyê gelek lîstikên şa- 
noyê derketine pêş şanohe- 
zan. 

Me xebatên ku niha li Na- 
venda Mîtanî hene ji ber- 
pirsyara Mîtanî, Berrîn 
Aslan pirsî. Berrîn ji me re 
ragihand ku niha li Mîtanî 
komên şano, semah, er- 
bane xebatên xwe bi rêk û 
pêk didomînin. Herwiha bi 
berdewamî got; atolyeyên 
nîgarê, santrancê û xwen- 
dinê jî dest pê kirine. 

Şanoger Kemal Orgun jî 
di derbarê xebatên şanoyê 
de ji me re ragihand ku ko- 
ma şanoyê ya bi navê Te- 
atra Mîtanî di Gulanê de bi 
lîstîka “Çol û Av"ê wê der- 
keve ser dikê û piştre jî der- 
keve turneyan. 

Pedivî bi budçeyekê 
heye 

Kemal Orgun bal kişand ser 
têkiliya aborî û hunerê û 


Li Nave 


xebatên hunerî yên cude tên meşandin 


got: "Da ku xebatên nuneri 
bi awayekî profesyonelî bi- 
domin, pêdivî bi budçeyekê 
heye û divê şaredariyê 
jî di vê xalê de alîkar bin.' 

Dîsa Berrîn Aslan got: 'Di 
Gulanê de wê sempozyu- 
mek bi navê "Di Dîrokê de 
Akademiya Nisêbînê" bê li- 
darxistin." 

Di derbarê misyona Mît- 
tanî de jî Berrîn wiha axivî: 
"Çawa ku beriya niha bi 
1700 salan Mor Yakup li 
Nisêbînê rola Akademiyekê 
lîztiyê, em jî dixwazin di 
avaniya Mîtanî de vê dîrokê 
carek din vejînin û Na- 
venda Çanda Mîtanî bikin 
akademiyek." 

Di derbarê pirsgirêkên 
ku dijîn de jî Aslan got: "Di 
mijara qadroyên profesyo- 
nel de pirsgirêkên me he- 
ne. Lê armanca me ew e ku 
em vê kêmasiya xwe çare- 
ser bikin û bikin ku kadro- 
yên xwe ji Nisêbînê derxî- 
nin." 

Herî dawî jî Berrîn bal ki- 
şand ser dewlemendiya 
wêjeya li herêmê û got: 
"Pêdivî bi xebatek ku bika- 
ribe wêjeya devkî ya li he- 
rêmê berhev bike heye. Û 
di pêşerojek nêz de em ê 
dest bi xebatên bi vî rengî 
bikin." 


"Sînema bûye ya ciwanan" 


Eskenderiye (Rûdaw) - 

Lîstikvana navdar a Misrî, 
Nadiya Cundî ku weke 
"stêrka xelkê" tê naskirin, 
di hevpeyvîneke taybet de 
behsa destpêka derketina 
xwe ya hunerî kir û ez- 
mûna jiyana xwe bo Rû- 
dawê vegot. Nadiya Cundî 
da zanîn ku cihê wê niha di 
warê sînemayê de teng 
bûye, ji ber ku sînema bûye 
ya ciwanan. 

Rûdaw: Despêk û yeke- 
mîn karê te yê hunerî çi 
bû û mînaka te ya bilind 
kiye? 

Nadya Cundî: Çîroka min di 
gel hunerê vedigere dest- 
pêka zaroktiya min. Min 
teqlîd dikir, stran di gotin û 
dans dikir. Min hest dikir 
talêntên min ên hunerî pir 
bi hêz in. Yekemîn karê 
min, lîstina rola Şehrezadê 
bû di şanoyeke xwandin- 
gehê de. Li ba min Suzan 
Howard stêrka herî baş bû 
û pir kêfa min jê re dihat. Li 
Misrê jî, pir kêfa min bi 


Fatin Hemame û Sûad 
Husnî dihat. 

Hûn çawa ketin nav karê 
lîstikvaniyê, gelo te ji 
malbata xwe re behis 
kir? 

Pêşiyê ji aliyê kovara "Cîl", 
min yekemîn xelata şaha ci- 
waniyê wergirt. Xelat jî gi- 
rêbestek bû bo lîstina di 
fîlmeke sînemayê de û ji bo 
qayîl kirina dayik û bavên 
xwe, min pir hewil dan û ez 
şiyam (karîm) wan razî 
bikim ku rê bidin min ez 
tevlî bernameyeke taybet 
bibim li Qahîre. Ez çûm ez 
û serkeftî bûm, ev bû derfet 
ku ez îmad Hemdî nas 
bikim, paşî min şû bi wî kir 
û zarokekî me bi navê 
Hîşam, dû re bi rêz û pir bi 
awayekî normal, em ji hev 
cuda bûn. 

Çima hûn cuda bûn, gelo 
îmad Hemdî bi te re baş 
bû? 

îmad mînaka min a herî bi- 
lind bû, min pir hûrmeta wî 


digirt. Di deh salên hevjî- 
niya me de, îmad hem mêr 
û hem bavê min bû. Ji îmad, 
ez hînî pir tiştan bûm û 
hurmeteke wî ya mezin li 
cem min heye. Demekê min 
dikaneke firotina cil û pêla- 
van vekir, îmad gote min ku 
berdewam bim li ser wî 
karî û di got qezenc û 
sûdên wê ji yên sînemayê 
bêtir û baştir in. Lê ez razî 
nebûm û min dixwest rêya 
xwe di sînemayê de bido- 
mîn im. Ev yek ji sedemên 
cudabûna me bûn, lê sede- 
mên din jî hene û ez nax- 
wazim behsa wan bikim. 

Yekem car tu di fîlmê El- 
Cemîle de listî, ew çawa 
bû û te kengî role sereke 
lîst? 

Ew film li ser şoreşa Ceza- 
yirê bû û ji derhênana 
Yûsiv Şahîn bû, yekemîn 
ezmûna min bû di sîne- 
mayê de. Paşî, min di fîlmê 
Zewce Fîl Şarîi "Jinek li ser 
caddeyê" de lîst û ev yeke- 
mîn karê min bû di gel 


îmad Hemdî. Yekemîn car jî 
ku min rola sereke di fîl- 
mekê de lîst, sala 1974an 
bû. 

Hûn rewşa niha ya sîne- 
mayê çawa dibînin? 

Sînema niha sînemaya gen- 
can e, loma amadebûna me 
di nav sînemayê de ne 
hêsan e. Ya girîng serkeftin 
e, ger pênc salan mirov ca- 
rekê jî derkeve divê serkeftî 
be. 

Nadya Cundî: 

Navê wêyê rastî, Nadya Mi- 
hemed Ebdilselam Cundîye. 
Li 24'êAdar a 1945'an li ba- 
jarê Misrê, Eskenderiye jida- 
yik bûye. Ew weke “Stêrka 
xeikê" tê naskirin. Nêzîka 60 
fîlmên wêhene wek: Cemîle 
1960, Wendabûn 1970, Pêl 
1971, Şevên Yasemîn 1979, 
Pêkutiya Jinekê 1984, Teror 
1989, Serdema Hêzê 1990, 
Destkujî 1996, 48 Demjimê- 
rek li îsrailê 1998 û Dilbi- 
jandin 2002. 


Hunermenda sînemayê ya ereb Nadiya Cundî 


Çand û Huner Hejmar42 | Sêşem | 27 Nîsan 2010 Rûdaw 


Navenda Çanda Mîtanî 
wê bibe Akademî 
















Rûdaw 

A 

Xebatkara Navenda Mexdûrên Işkenceyê li Bernê, Rozan Kayra: 

"Bi piranî kurd û tirk serî li navenda me didin" 


N avenda mexdûrên îşkence û 
şer di 1995'an de li bajarê 
Bernê, di bin baskê Xaça Sor a 
swîsrî de hat damezrandin. Di 
salên pêş de bi Nexweşxana Za- 
nîngeha Zurîchê, Buroya Şêwir- 
mendiya Appartenances a bajarê 
Lozanê û li nexweşxana Kantona 
ku xizmeta tendirustiyê dide bi- 
yaniyan, bi CSM re ji bo binayiyan 
xizmeta terapiya hevbeş hat dan. 
Me li ser navenda terapiyê hev- 
peyvînek bi xebatkara wê Rozan 
Kayra re kir. 

Armanca dezgehê çi ye û hûn bi 
kîjan dezgehan re têkildar in? 

Armanca dezgehê alîkariya mex- 
dûrên îşkence, şer û penaberiyê 
ye. Di pêvajoya terapiyê de nivîskî 
yan jî devkî, têkiliyên me bi her 
dezgehên ku bi serlêdanên me ve 
têkildar in, hene. 

Ji ber çi sedemê û j bo kîjan 
pirsgirêkan serî li we tê dayîn? 

Mirovên ku tên navenda me, bi 
piranî ji ber jiyan û serpêhatî û 
bûyerên ku piştre bandora xwe li 
wan vedidin, tên. Wek nimûne, 
kesên ku salên dirêj di girtîxane 
yan di şer de mabin û piştre ra- 
serî pirsgirêkên psîkolojîk û fîz- 
yolojîktên, serî li me didin. Hinek 
ji wan jî gava nû tên, tevgirêda- 
nekê bi pirsgirêkên xwe yên bu- 
hurî re çêkin û ji ber vê jî di nava 
tirsî de ne. 



Rozan Kayra 


Psîkolojî, fîzîk û pirsgirêkên ci- 
vakî yên serlêderên we çi ne, 
xizmetên we? 

Pirsgirêkên psîkolojîk: Bêxewî, 
kabûs û jibîrkirin, bibîranîna bû- 
yerên kevnare, xirabûna konsant- 
rasyonê, tirs, bêbaweriya bi xwe 
û kesên din, tenêbûn, pirsgirêkên 
zayendî (cinsî) û wekî din. Di na- 
venda me de bi awayên "psîko- 
teapî"yê terapiyên hevîtinê pêk 
tên. Kesên ku ziman nizanin, bi 
rêya wergerên navenda me yên 
sûndxwarî, hevdîtinan pêktînin. 

Pirsgirêkên fîzîkî: Êşên ser, 
aşik, rovîk, pişt, pî û milan. Nere- 
hetiya bedenê di çêbûna pirsgirê- 
kan de, sedemên serekî ne. 

Pirsgirêkên civakî: Bêkarî û tu- 



Alîkariya zarokên ku ji ber şer ji welatên xwe koç dikin jî, tê kirin 


Rozan Kayra kî ye? 

// Dêrikê çêbûye.Ji berxebata xwe 
ya li Komela Mafê Mirovan gelek 
caran binçav bû. Piştre hat Al- 
manya, wê dersên kurdî dane za- 
rokên kurd û piştî hînî zimanê 
almanî bû, dest bi wergera kurdî, 
tirkî û almanî kir. Paşî dest bi 
xwendina bilind kir. Piştî qedan- 
dina "Pisporiya Xizmetên Civakî", 
li bajarê Bern a Swîsreyê, li na- 
venda terapiya mexdûrên îşken- 
ceyê û şer dest bi xebatê kir. 


nebûna hewesa xebatê, pirsgirê- 
kên ku ji ber nezanîna ziman çê- 
dibin, mal, mijarên rûniştin û 
sîgortayê, pirsgirêkên penabe- 
riyê, bêhelwestiya pîşesazî û ji- 
yanê û wekî din. Em jî bi rêya 
beşa xizmetên civakî bi van pirs- 
girêkan re serê xwe dêşînin û pê 
dadikevin. Herwiha di navenda 
me de xizmeta pirsgirêkên mal- 
bat û hevjînan jî heye û em alîka- 
riya tendirustiyê bo kesên bê 
kaxez û nasname jî dikin. 

Bêtir kî serî li navendê dide? 

Ji welatên cuda serlêdan çêdibin. 
sedî 50 ji Tirkiyê (tirk û kurd), 
ji hin welatên Rojhilata 
Afrîka, Balkanan, Srî 
(Tamîl) û wekî din jî. 


evpeyvîn: Medya Denîz 



Jinan konferansa neteweyî xwest 


Bawer Çem Amed 


J i herçar parçeyên Kurdistanê bi 
beşdariya 140 delegeyên ji par- 
tiyên cuda yên Kurdistanê "Kon- 
feransa Jinên Kurd" pêk hat. Jinan 
diyar kir ku di dîroka Kurdistanê 
de cara ewil e konferansek jinan 
pêk tê û xwestin ku konferansa 
duyemîn li Hewlêrê pêk bê. 

Ji Başûr, Bakur, Rojhilat, Rojava, 
Ewropa û Amerîkayê 140 jinên 
kurd ên pêşeng di navbera 24- 
25'ê nîsanê de li Amedê civiyan û 
"Konferansa Jinên Kurd" pêk 
anîn. Hevseroka BDP'ê Gultan Ki- 
şanak, Leyla Zana, keça Qazî Mu- 
hemed Suheyla Qazî, Parlamen- 
tera Kerkukê Ala Talabanî, Şêwir- 
menda Serokwezîrê Kurdistanê 
Behram Salih Amîre Hasan, ji 
Partiya Zehmetkêşanî Kurdistan 
Tanya Kemal Derwêş, ji Partiya 
Komunîst a Iranê Sabriye Bah- 
many, ji HAKPAR'ê Hamiyet Çe- 
lebî, Parlamentera Goranê Kwes- 
tan Mohammed Abdullah, Parla- 
mentera PDK'ê Emîne Zîkrî, Par- 
lamentera YNK'ê Emel Celal û 


kevneparlamentera Yekîtiya Ew- 
ropayê Feleknaz Uca jî tevli kon- 
feransê bûn. 


Roja ewil a konferansê bi axav- 
tina Leyla Zana dest pê kir. Leyla 


Di konferansa jinan de ji hemû beşên Kurdistanê jin amade bûbûn 


Zana, bal kişand ku jinên kurd 
hem ji ber nasnameya xwe ya ne- 
teweyî hem jî ji ber nasnameya 
xwe ya zayendî du caran zordarî 
dibînin û wiha got: "Pirsgirêkên 
me yên esasî recm, sinetkirina 
jinan, kuştinên namûsê, tundiya 


di nava malê de, berdêl, zewaca bi 
zorê, tundiya zayendî, tecawiz, 
destdirêjî û qedexekirina zimanê 
kurdî ye. Jinên kurd ji ber van 
pirsgirêkên xwe bindestên bin- 
destan e. Ev bar, barê Lozanê ye. 
Lê îro em jinên kurd hatine ba 


hev û yekîtiya xwe ava dikin. Ev 
ronensansa kurdan e. Bawer im 
piştî vê konferansê, wê konfe- 
ransa neteweyî ya kurd jî pêk bê." 
Zana, di dema axavtina xwe de 
hêstirên çavan barandin. Li ser vê 
yekê dilê gelek beşdaran şewitî û 


hemû bi Zana re giriyan, hin kes 
ji cihê xwe rabûn û Zana hembêz 
kirin. 

Hevseroka BDP'ê Gultan Kişa- 
nak ku ji Rûdaw re axivî, bal ki- 
şand ku êdî pêvajoya şerê bira- 
kujiyê li paş maye û destnîşan kir 
ku wê jinên kurd di avakirina ye- 
kîtiya kurdan de bibin pir. Kişa- 
nak, xwest ku konferansa duye- 
mîn li Hewlêrê li paytexta Kurdis- 
tanê pêk bê û wiha got: "Jinên ji 
her çar parçeyên Kurdistanê ku 
tevli konferansê bûn, êş, elem, 
kul, keder, feraseta zayendî bi hev 
re parve kirin." 

Ji Partiya Zehmetkêşanê Kur- 
distan Tanya Kemal Derweş dest- 
nîşan kir ku ew ji hatina Amedê 
kêfxweş bûye û ew dixwaze jinên 
_ kurd ji bo yekîtiya neteweyî jî di 
| nava hewldanan de bin. Siyaset- 
% medar Feleknaz Uca jî diyar kir 
I ku bi vê konferansê re pêngava 
konferansa yekîtiya neteweyî ha- 
tiye avêtin û nerîna xwe wiha anî 
zimên: "Ez di wê baweriyê de me 
ku ev konferans wê di rojên pêş 
de li Hewlêrê, Qamişlo, Mehabad, 
li hemû parçeyên Kurdistanê çê- 
bibin. Jin wê rol û mîsyona xwe ya 
ku herdem bi cih anîne, pêk bînin 
û bibin hêza pêşvebirina rih û gi- 
yana neteweyî." 

Rojnamegeriya Kurdî 


Rûdaw 


Li ser 80 saliya Riya Teze 


Celîlê Celîl Viyana 


Dîrok hakimeke bêalî û obêktîf e. 
Ew bêjinga rastî û nerastiyê ye, 
qiyasa hêjabûn û nehêjabûnê ye. 
Her wekî ku gel dibêje: "Reş û spî 
ji hev vedibijêre" 

Dîroka jiyan û berhemdariya 
kurdên Sovyeta berê ango kur- 
dên Kafkasyayê îro hatiye ber bê- 
jinga dîrokê. Ji rewşenbîrên 
bingehdar û pêşvebirê çand û çi- 
vaka kurdên welatê sosyalîzmê, 
îro ji nifşa dawî çend kes mane ku 
hema bêje li ser pêçiyên herdu 
destan têne hejmartin. Ew in îro 
şahid û berpirsên nirxandina ji- 
yana kurdên Sovyeta xwediyê te- 
menê 70 saliyê li ber dîrokê. 

Li Kafkasyayê, di navbera ko- 
marên Ermenistan, Azerbaycan û 
Gurcistanê de, kurdên Ermenis- 
tanê pêşeng û rêveberên avakar a 
çand û civaka nû bûne. Bi ser de 
jî wan, barê giran li ser pişta xwe 
hilgirtine. Ji despêka avabûna Ko- 
mara Ermenistanê heta sala ji- 
hevbelavbûna Yekîtiya Sovyetê, 
kurdên Ermenistanê wekî berpir- 
siyar û xwediyê mîrata çand û 
rewşenbîriya dewrana nû têne 
naskirin û hesibandin. 71 salên 
derbasbûyî, di bergeha ronakbî- 
riyê de, li ber me bi sê-çar sembo- 
lên giring disekinin ku di nava 
xwe de, naveroka vê dîroka ronak 
dicivînin. 

Yek ji wan, çapemenî û medya 
kurdî ye ku ji salên 30'yî despê 
dike heta hilweşîna Sovyetê diçe. 
Wê li ser du tîpên alfabeya latînî 
û kîrîlî, li ser herdu piyên xwe se- 
kinî û gul veda. Ocaxa herî geş di 
vê bergehê de Rojnameya Riya 
Teze ye ku îro 80 saliya wê ye û bi 
navekî giran û pesindar tê bibîra- 
nîn. 

Yek jê, edebiyata kurdî û kurd- 
zaniya akademîk e. Yek jê jî, pêl- 
weşîna radyoxeberdanên kurdî 
bixwe. Radyo jiyan û rewşa kur- 
dên Sovyetê gîhandiye ber guhên 
kurdên li seranserî Kurdistanê û 
wekî fanos ronahiya hêviyê û ba- 
wariyê ber bi diwarojê ve pêxis- 
tiye. 

Van rojan salvegera Rojname- 
geriya Kurdî ye ku di 22'yê Nî- 
sana 1898-an de, hejmara yekem 
ya rojnameya "Kurdistan"-ê çap 
bûye. 

Bêguman Riya Teze di rêza 
medya kurdî ya dewlemend de 
cihê xwe yê giring û bi rûmet gir- 
tiye. Riya Teze bi dehan sal wekî 
teyrekî ji refê xwe qetiyayî, dûrî ji 
meşa çanda Kurdistanê, karîbûye 
ji bo parastin û xurtkirina civak û 
çanda kurdan, li Kafkasyayê 
dewra xwe bilîzê. Piştî ku di sala 
1929'an de, bi awayeke fermî al- 
fabeya kurdî ya latînî ji bo kurdên 
Sovyetê hate naskirin, Riya Teze 
di 25'ê Adara 1930'yî de, hejmara 
xwe ya pêşin diyarî xwendevanên 
xwe kir. 

Riya Teze, çapemeniya pirtû- 
kên dibistanan, pirtûkên siyasî, 
zanistiya jiyana nû û tenduristiyê 
bi hevre bûne pal û pişt û heta 
sala 1938'an xizmeta ronakbîriya 



Celile Celil û Eskere Boyik li paytexta Awusturya, Viyenayê 


kurdan kirin. Di vê pêvajoyê de, 
berpirsiyarê rojnameyê Cerdoyê 
Gênco, hevkarê wî rewşenbîrên 
kurd û nekurd hêz û hereketa 
xwe bêhêwşandin, danîn ber xiz- 
meta rojnameyê û pirtûkên kurdî. 
Erebê Şemo, Cerdoyê Gênco, He- 
ciyê Cindî, Casimê Celîl, Emînê 
Evdal, Wezîrê Nadirî, Etarê Şero 
û çend navên din şayanê navlêki- 


rine ne. 

Piştî navbiriya sala 1938 û Şerê 
Cihanê yê Duyemîn, di sala 
1955'an de, çapemeniya kurdî, bi 
rojnameya Riya Teze re careke 
din jiyandariya xwe da kifşê. îcar 
Riya Teze karê xwe, li ser binge- 
heke nû ava kir. Di wan salan de 
dereca perwerdehî û ronakbîriyê 
bilind bibû. Kadroyên ku li dora 

♦ 


rojnameyê civiyan, hemû bi 
xwendina bilind û zanistiya nû ve 
mijûl bûn. Zanîna zimanê kurdî 
kûr û dewlemendtir bû. Dewra 
nû nîşan da ku di navbera vê nav- 
biriyê de jiyana çandî û civakî di 
nava kurdan de perîşen nebûye, 
berevajî vê, wê meşa xwe ya pêş- 
ketinê berdewem kiriye. Karke- 
rên rojnameyê tevî karên xwe 



Rojnameya Riya Teze 

Ansîklopediya kurdên Kafkasyayê 


Eskerê Boyik Oldenburg 

R ojnema Riya Teze ji kurdên 
Sovyete re, ji wê civaka nîv- 
koçer, ji axa welatê xwe qetiyayî, 
nexwendî û nezan re bû çira ro- 
nahiyê, xwenaskirina miletiyê, 
heyîtiyê û kete hemû malan. 

Hema di salên weşanê yên 
ewilin de, abonê rojnemê ewqas 
pir bûn ku wê temamiya kurdên 
Kafkasyayê hembêz kir û bû xe- 
leqa pêwendiyê, hevnaskirina 
civakên kurdan li Ermenistanê, 
Azerbeycan û Gûrcistanê. Bi 
saya wê, kadirên kurdaye rojna- 
mevan û nivîskar e ewilîn pêşda 
hatin û ji rojnamegeriyê ra bin- 
geh hate danîn. 

Cara ewilîn bû ku bi dewletî 
rojnameyeke kurdî hatibû de- 
mezirandin û weşana wê bi 
xemxuriya dewletê dihate me- 
şandin. 

Rast e, rojname ya dewletê û 
hizba wê ya desthiletdar bû, 
berdevka siyasiya wan bû bi zi- 
manê kurdî, lê dîsa xizmeta wê 
di warê pêşxistina ziman, xwe- 
naskirina kurdîtiyê de kêm ne 
bû. Hema heyîtiya rojnameke 
usaye bi zimanê dê, di nav 
evdên kurd de hizra netewetiyê 


bilind dikir. Ez rastî gelek exti- 
yaran hatime, kîjana bi fikira pir 
mezin derheqa destpêka we- 
şena rojnemê de ji bîr tanîn, di- 
gotin ku xwendevan-nexwen- 
devana hejmarê rojnemê wek 
sembola kurdîtiyê ya giranbiha 
cem xwe xweyî dikirin. 

Zûtirekê dengê Riya Teze ji 
Ermenistanê û hidûdên Sovyêtê 
derdikeve, digihîje xêrxwaz û 
xêrnexwazan. Xêrnexwazan 
xwestin bi riya dîplomasiyê, he- 
laqetiyên tevî dewleta Sovyetê 
wê rojname kurdî tune bikin, lê 
xêrxwaz û pêşewitiyan bi kêfx- 
weşî derheqa wê de nivîsîn. 

Sed heyf pêwendî di Hewarê 
ra hatine birîn. Eger qewl û qa- 
nûnê welatê Sovyetê ewqas 
berk nebûna, navbera rewşen- 
bîriya kurdî ya wê demê û oca- 
xên kûltûrî ya kurdên Ermenis- 
tanê pêwendî çê bibûna, ez ba- 
warim riya çand û zanyariya 
kurdî li Ermenistanê wê xurtir û 
bi şêwekî kurdewariyî bilind 
pêşda biçûya, berhemên hê gi- 
ranbiha pêşda bihatana. 

Rawestandina weşena roj- 
nemê ya di sala 1938'an de, der- 
beke giran bû wê pêvajoyê ku 
Ermenistanê de dest pê kiribû 


ket. Ji pey navbira 17 salan re 
dîsa dest bi weşana Riya Teze 
bû. Bi cûrekî xurt weşana roj- 
nemê hate weşendin. 

Ji nifşên min re Riya Teze bû 
mekteba welatperwariyê, kur- 
dayatiyê, xwenaskirinê. 

Gerekê bi heqî bê şêkirandin, 
ku di warê pêşdaçûyîna ziman, 
çand, rojnamevanî û bi tomerî 
medenyeta kurdî de li Ermenis- 
tanê emegê tu dezgehên kurde- 
warî ewqas mezin ne bûye çiqas 
yê Riya Teze. 

Riya Teze zimanekî Kurdî yê 
hevgirtî yê standart ji xwe re 
çêkir. 

Riya Teze ansîklopediya ji- 
yana kurdên Kafkasyayê ye. 

Vê salê Riya Teze bû 80 salî. 

Ji pey salên bihûrî re, dema ku 
li pey xwe dinihêrim Riya Teze 
wek bîranîneke xweş, wek sem- 
boleke pîroz, wek şewqa fin- 
deke geş tê xuyakirin. îro roj- 
nama me ya hizkirî halê hebûn- 
nebûnê de ne û em bêçare ne 
wê ji wî halî derxin. 

Dem e ku dezgehên kurdan, 
xweyî li rojnemê derkevin û qet 
na hema weşena wê ya bi salan, 
arşîva wê ji windabûnê xilas 
bikin. 


yên rojnamegeriyê, bûn çelengên 
pêşxistina edebiyata kurdî. Wan 
pisporiya xwe, di bergeha edebi- 
yatê de bi berfirehî diyar kir. Ew 
camêrên hanê, helbestvan, roma- 
nivîs, werger, şanonivîs û zanyar 
bûn. Navên wekî Mîkaîlê Reşîd, 
Qaçaxê Mirad, Emerîkê Serdar, 
Eliyê Evdirehman, Egîdê Xudo, 
Karlênê Çacan û Babayê Keleş rû- 
metê anîne nav edebiyata kurdên 
Kafkasyayê. 

Riya Teze di nava salên 60- 
80'yî de bibû navenda rewşenbî- 
riya kurdan a berfireh. Hema bêje 
tevahiya, hunermend, rewşenbîr, 
dersdarên dibistanên kurdî, nû- 
çevanên gundan li rêdaksiyona 
Riya Teze rastî hev dihatin, şêwra 
xwe bi hev dikirin, berhemên 
xwe yên lîtêratûrî raberî hev di- 
kirin û dixwendin. Dergehê roj- 
namê herdem li ber mêvanan 
vekirî bû. 

Navdar û kurdzanên dûr û 
nêzîk ji Kurdistanê, ji Ewropayê, 
xwendekarên kurd ji îraqê, ji Su- 
riyeyê, ji Tirkiyeyê û ji cihê mayîn, 
yên li bajarên Sovyetê dixwendin, 
xwe li Riya Teze digirtin. Bi ser- 
dana xwe ya li Erîvanê, heca xwe 
ya rewşenbîriyê dikirin. Ji ber tu- 
nebûna kovarên kurdî yên edebi- 
yatê, Riya Teze bi çapkirin û 
belavkirina helbest û pexşanên 
nivîskaran, vê valahiyê dadigirt. 

Piştî 113 sal li ser çapa rojna- 
meya kurdî ya pêşin û 80 salên 
Riya Teze, bi awireke paş xwe em 
rastî hewcedariya berhevdanekê 
dibin. Gava hejmara 6'an a rojna- 
meya Kurdistanê çap bû, berpir- 
siyarê wê Mîqdat Mîdhed 
Bedirxan heyr û matmayî bû ku 
Sultan Evdilhemîd û karmendên 
wî bi hemû awayî rê li ber belav- 
kirina hejmarên rojnamê digirtin 
ku negihêje ber destê xwendka- 
rên kurd. Ceza didan wan kesên 
ku dixwendin an jî dikirîn. Hel- 
westa siltanê xwînxwar, bû qa- 
nûna bingehîn ji bo Kemalîstên 
cumhuriyetê û ne ku tenê çapki- 
rin qedexe kirin, lê hela axaftina 
bi zimanê kurdî jî bi ser de. Zîn- 
dan, zêrandin, kuştin, bombete- 
qandin bû para rojnemanivîs û 
rewşenbîrên kurd ên wî welatî. 

Bi kok cuda bûye çaranûsa kur- 
dên Kafkasyayê, çaranûsa roj- 
nama Riya Teze. Dewlet mehane 
dida karkeran da ku ew bi kurdî 
rojnameya xwe derxin, di nava 
gelê kurd de belav bikin da ku 
rojname bibe neynika jiyana kur- 
dên Sovyetê. 

Riya Teze îro jî, piştî ketina Sov- 
yetê dîsa zindî ye. Li dor redak- 
torê wê, ji ber perîşaniya madî, 
rojnamegerek maye. Ev her du 
kes Riya Teze diparêzin. Rast ha- 
tiye gotin; "Yek jî li meydana şêr 
hebe, ew şerkar e!" Lê gelo heta 
kengê? Heger alîkarî û pişteva- 
niya kurdan, negihîje van herdu 
şerkaran?.. Windakirina Riya 
Teze wê ji me re bibe xemeke 
giran... 

Hefteya pêş: hevpeyvîna li gel 
Emerîkê Serdar 

Hevserokê Patiya Keskan Cem Özdemir: 

"Pêwîstiya Tirkiyê bi makezagonek nû heye" 


Cem Özdemir yê ji Tirkiyeyê l'emîn kesê kok-biyanî ye ku li Almanya bûye serokê partiyake almanî 


Duisburg (Rûdaw) - Di 9'ê Gu- 

lanê de hilbijartinên herêmî ji bo 
Parlamena eyaleta NRW li Al- 
manyayê tên lidarxistn. Hefteya 
borî Partiya Keskan (Die Grûnen) 
li bajarê Duisburgê yê xwedî 
rêjek bilind ya biyaniyan, çalaki- 
yek hilbijartinan pêk anî. Hev- 
serokê wê partiyê, yê ji Tirkiyê, 
Cem Özdemir jî tevlî çalakiyê bû 
û piştî çalakiyê bersiva pirsên Rû- 
dawê da. 

Rûdaw: Ji bo hilbijartinên eya- 
leta NRW dirûşma Partiya Kes- 
kan a sereke çi ye? Hûn berna- 
meyeke çawa pêşkeşî gel di- 
kin? 

Cem Özdemir: Dirûşma sereke 
reforma perwerdê ye. Em dixwa- 
zin ji hêlîna zarokan (cihê xwedî- 
kirina zarokên şîrî) heta zanîn- 
gehê, di warê perwerdeyê de re- 
formên bingehîn pêk bînin. Niha 
pirsgirêka herî mezin perwerde 
ye. Li gor me polîtîkaya perwer- 
deyê giring e. Em dixawzin kalî- 
teya perwerdeyê bilind bikin û 
şans bidin her kesî ku bixwîne. 
Divê ne tenê zarokên dewle- 
mend, teknokrat û burokratan, 
ango yên çîna jorin, lê zarokên 
çîna jêr jî bikaribin bixwînin. 

Em dixwazin dibistanên hev- 
beş ku hemû zarok bikaribin tê 
de bi hev re dersan bixwînin, ava 
bikin. Divê hêlînên zarokan ji bo 
hemû zarokan bê pere bin û mû- 
çeya ji bo zaningehê bê rakirin. 
Em dizanin ku pêkanîna vê ber- 
nameyê ne hêsane, lê em dikarin 
pêk bînin. Hikûmet dixwaze bacê 
daxîne. Bi daxistina bacê 17 mîl- 
yar Euro ji budçeyê kêm dibe. Em 
dikarin vî diravî ji bo pêkanîna 
reforma perwerdeyê xeric bikin. 
Ji ber ku em pir giringiyê didin 
demokrasiya bingehîn, em dix- 
wazin polîtîkaya perwerdeyê bi 
mamoste, dê û bavên xwendewa- 
nan û xwendewanan bi hev re 
tespît bikin û bi hev re pêk bînin. 
Çend eyaletên ku em hevbeşê hi- 
kûmetê ne, em vê polîtîkayê pêk 
tînin. 

Ji bo me parastina siruştê pir 
giring e, ji ber wê em dixwazin 
bêyî bikaranîna atom û komirê, 
elektirîkê berhem bînin. Em dad- 
mendiyek sosyal dixwazin û hem- 
berî hejariyê tekoşînê didin. Em 
dixwazin sîstema sosyal-bilêt pêk 
bînin, daku hevwelatî bikaribin li 
hemû NRW bi erzanî rêwîtiyê 
bikin. Em di navbera jin û mêran 
de wekheviyê dixwazin. Dive di 
hemû waran de hejmara jinan bê 
zêde kirin. Em dixwazin hevwe- 
latî aktîf tevlî polîtîkayê bibin û 
pirsgirêk bi gel ve bên gengeşe 
kirin û biryar bi hev re bên dayîn 
û pêk anîn. 

Wek tê zanîn di îdareyên he- 
rêmî û şaredariyan de karmen- 
dên koçber pir kêm in. Gelo ev 


ji bo întegrasyonê ne astengi- 
yeke? 

Rast e, hejmara karmendên koç- 
ber di daîreyên fermî de kêm e. Lê 
em weke Partiya Keskan hewl 
didin ku vê neheqiyê ji ortê rakin. 
Ji bo wê jî partiya me hem ji bo ci- 
vatên şaredariyan û hem jî ji bo 
parlamenên herêmî berendamên 
ku bi koka xwe koçber in, destnî- 
şan dikin. Li Duisburgê cîgirekê 
serokê şaredariya mezin koçber e 
û serokê partiya me [mebest ew bi 
xwe ye] jî bi koka xwe koçber e. 


"Em dixwazin Tirkiye di 
çarçeva pîvanên Yekîtiya 
Ewrûpa (YE) de reformên 
xwe bidomîne. Em dixwazin 
li Tirkiyê pirsgirêka kurd bi 
rêya aşitî çareser bibe. 
Ew pirsgirêk ne di qişlayê de, 
nejîliçiyadikare bê 
çareser kirin." 


"Cara yekemîn me alîkariya 
Kurdistana Başûr kir û me 
karsazên Almanya şandin 
Kurdistanê û me dixwest ew 
li Kurdistanê kar bikin/ 


Na, polîtîkaya me ya Kurdistana 
Başûr nehat guherîn. Her tim pê- 
wendiyên me û kurdên başûr baş 
bûn. Cara yekemîn me alîkariya 
Kurdistana Başûr kir û me karsa- 
zên Almanya şandin Kurdistanê û 
me dixwest ew li Kurdistanê kar 
bikin. Partiya me dixwest ku di 
navbera Almanya û Kurdistanê 
de têkiliyên diplomatîk, kulturî û 
bazirganî geş bibin. 


bistanên almanî-tirkî baştir dibû. 
Wê gavê civata Almanya jî xelet 
fam nedikir. Lewra dibistanên 
tirkî tê wateya dibistanên ku tenê 
tirkî ders tê de tên dayîn û tirkî tê 
axaftin. Helbet ew tiştekî ne raste 
û xizmeta întegrasyonê nake. Ji 
aliyê din wê gavê mirov dipirsin, 
li welatê te rewş çawa ye? Li we- 
latê te kêmnetewe dikarin bi zi- 
manê xwe perwerde bibin? Em 
hemû dizanin ne kurd ne jî gelên 
din nikarin bi zimanê xwe per- 




Hevserokê Partiya Keskan Cem Özdemir 


Demek berê Seroka Partiya 
Keskan Claudia Roth bi şande- 
yekê çû Başûrê Kurdistanê, li 
wir bi Serokê Kurdistanê 
Mesûd Barzanî re hevdîtinek 
pêk anî û paşî çû Amedê. Gelo 
armanca vê gerê çi bû? 

Ew gera heval Claudia Roth ge- 
reke normal bû. Têkiliyên me û 
kurdan û yên Tirkiyê didomînin. 
Em dixwazin Tirkiye di çarçeva 
pîvanên Yekîtiya Ewrûpa (YE) de 
reformên xwe bidomîne. Em dix- 
wazin li Tirkiyê pirsgirêka kurd 
bi rêya aşitî çareser bibe. Ew pirs- 
girêk ne di qişlayê de, ne jî li çiya 
dikare bê çareser kirin. Divê 
hemû alî bên cem hev bi hev re 
danûstandinan bikin û bi meto- 
dên dîalogê vê pirsgirekê çareser 
bikin. Em vê yekê ji hevalên xwe 
yên tirk û kurd re jî dibêjin. 

Polîtîkaya Partiya Keskan a 
îraqê û taybetî jî ya Kurdistana 
Başûr hat guherîn? 


Beriya demekê Serokwezîra 
Almanya, Angela Merkel çûbû 
Tirkiyê. Serokwezîrê Tirkiyê 
Recep Tayyip Erdogan ji Mer- 
kelê daxwaza vekirina dibista- 
nên tirkî li Almanya kir. Siya- 
setmedarên almanî gazinca 
dikin ku ji ber ku tirk almanî 
hîn nabin, întegreyî civata Al- 
manya jî nabin. Gelo wê rola di- 
bistanên tirkî di vê pirsgirekê 
de çi be? 

"Li welatê te kêmnetewe 
dikarin bi zimanê xwe 
perwerde bibin?" 

Li Almanya dibistanên tirkî hene. 
Recep Tayyip Erdogan çima niha 
ew pirsgirêk anî rojevê, ez tê ne- 
gihiştim. Pirsgirêk ne hebûna yan 
jî tûnebûna dibistanên tirkî ye, 
divê em kalîteya dibistanên heyî 
bilind bikin. Birêz Erdogan li 
şûna dibistanên tirkî bigota di- 


werde bibin. 

Angela Merkel ji bo têkiliyên 
Tirkiyê û YE dîsa hevalbendiya 
bi îmtiyaz anî rojevê. Hûn weke 
partî di vê babetê de çi pêşni- 
yar dikin? 

Divê mirov ji rastiyê re bibêje rast 
û ji xeletiyê re bibêje xelet. Tir- 
kiye di dema borî de tiştên ku pê- 
wîst bû ew bike, nekirin. Li 
Tirkiyê 3-4 car darbeyên leşkerî 
pêk hatin. Ew cuntayên leşkerî 
gelekî zirar dan Tirkiyê û Tirkiye 
paşda birin. Wek tê zanîn gava 
Yewnanistan ji bo endambûna YE 
serî lêda, rêvebirên YE ji Tirkiye 
re gotin "lez bikin, berpirsiyari- 
yên xwe bînîn cîh, hûn jî serlê- 
dana xwe bikin." Serokwezîrê wê 
demê gotibû, "Ew şirîk in, em 
bazar in.” 

Lê Tirkiye di wan salên dawî de 
hat guherîn. Ez her tim dibêjim 
ku Tirkiye dikare bi alîkariya YE 
pir tiştên baş pêk bîne. Divê Tir- 
kiye di vê rê de berdewam bike. 


Endambûna Tirkiyê ya YE hem ji 
bo berjewendiyên Tirkiyê, hem jî 
ji bo YE pir baş dibe. Bêguman 
Tirkiye nikare bi sifir tarîfê bibe 
endama YE. Divê ew hemû şertên 
YE bîne cîh. Ti dewlet nikarin pî- 
vanên xwe bi YE'ê re bidin qebûl 
kirin, divê ew pîvanên YE bi cîh 
bînin. Gava Tirkiyê hemû şertên 
YE anîn cîh, em dixwazin ew bibe 
endama YE, lê ne şirîka bi îmti- 
yaz. Ji xwe şirîkiya bi îmtiyaz niha 
jî heye û Tirkiye endama gelek 
dezgehên YE ye, endama Yekîtiya 
Gumrikê ye. 

"Makezagona Tirkiyê dişibe 
penîrê Swîsre" 

Li Tirkiyê niha li ser guhertina 
makezagonê gengeşe hene. Ew- 
rûpa vê pêvajoyê çawa dinirxîne? 
Li Ewrûpa tenê yek dîtin nîne, 27 
endamên YE hene. Li her dewletê 
partiyên desthilatdar hene, yên 
mixalefetê hene. Dîtinên her partî 
cûda ne, heta di nav partiyan de 
dîtinên cuda - cuda hene. Ez gu- 
herandina makezagonê pir baş û 
pêwîst dibinîm. Ji ber ku makeza- 
gona heyî di dema cuntaya 12'yê 
îlonê de hatiye çêkirin, ango ma- 
kezagonekê mîlîtarîst û antîde- 
mokratîk e. Dil dixwast ku bi 
hemû partiyên sîyasî, rexistinên 
sîvîl û akademîsyenan hevkirinek 
pêk were û bi hevkirineke hevbeş 
makezagoneke demokratîk, Ew- 
rûpayî û hevdem pêk were. Hew- 
cetiya Tirkiyê bi makezagoneke 
wiha heye. Makezagona 12'yê 
îlonê heta niha çend car hat gu- 
herandin, lê ew ne guherandinên 
girîng bûn. Makezagona Tirkiyê 
dişibe penîrê Swîsre. Kevn û nû bi 
hevra ne. Pêwîstiya Tirkiye bi 
makezagonekekê nû heye. 

Parlamena Swêd "Jenosîda dijî 
ermeniyan" pêjirand, niha dew- 
letên din jî di dorê de hene. Her 
sal di meha Nîsanê de ji ber 
pirsgirêka ermeniyan li Tirki- 
yê tansiyon bilind dibe. Di vê 
babetê de hûn çi difikirin? 
Hrant Dînk ku ji aliyê nîjadperes- 
tên şovenîst hat kuştin, digot 
"pirsgirêka navbera gelên tirk û 
ermeniyan nikare di palamenên 
dewletên din de bê çareser kirin. 
Divê civaka tirk û ermeniyan di 
nav xwe de wê pirsgirêkê bi dîa- 
logê, bi axaftinê çareser bikin." Ez 
jî dibînim ku destpêkirina pê- 
wendiyên navbera Tirkiye û Er- 
menistanê, vekirina deriyê 
navbera Tirkiye û Ermenîstanê, 
pir baş e û piştgiriyê didim vê pê- 
vajoyê. Ez hêvîdarim ku birêz Er- 
dogan di wê rêya xwe de pêşve 
biçe. Bi baweriya min hemû pirs- 
girek bi dîalog û niyeta baş wê 
bên çareser kirin. 


Hevpeyvîn: Seyîdxan Kurij 

Çapemeniya 

cîhanê 


LUXEMBURGER WORT 

Daxwaza hikûmetek bi hêz 

Luksemburg - Krîzên siyasî û 
aborî ji rojevê nakevin. Ji bo vê 
yekê jî divê lîberalên desthilatdar 
tenê li pozîsyonên xwe nefikirin, 
li ser berjewendiyên gelên belçîkî 
jî bifikirin. Krîzek hikûmetê ya ku 
ne pêwist û dikare bê asteng 
kirin, ziyana gelê Belçîkî ye. Di 
damezrandina dewleta Belçîkî de 
flaman, valon û yên ku bi almanî 
diaxivin cîh girtine. Lê sal bi salan 
damezraka dewleta Belçîkî ji ber 
erezyona (mehîna) siyasî hincirî. 
Ji bo asteng kirina krîzên nû pe- 
wîstiya gelên Belçîkî bi hikûme- 
tên bi hêz heye. 

LA CROIX 

Bazara xeyalî û 
xweparastiya bankayan 

Parîs - Krîzên darayî di Tebax a 
2008'an de ya ku sîstema aboriya 
cîhanê kontrol dike, li borsaya 
Amerika û îngilîzan dest pê ki- 
ribû. Hişmendiya raya giştî jî hat 
veguherandin. Herî zêde şaşiyên 
sîstemê derket pêş. Damezraka 
tevlîhev, xeterên bilind, spekulas- 
yonên bêkontrol... Ji vê rojê heta 
niha ji xurtkirina mekanîzma pa- 
rastinê di rojevê de ye. Di roja me 
de du esasên girîng derketin pêş; 
Bazarên ku tê de bi milyonan 
Dolar tê danûstandin û pêwen- 
diya wan bi aboriyên rastî ve ras- 
terast tune ye. Yên din jî, xwepa- 
rastina bankayan a li dijî rîskan. 



KURIER 


Qada hewayî ya Ewrûpayê 

Wiyana - Li Ewrûpayê sînorên di 
navbera welatan de ji zû ve hatiye 
rakirin, lê belê li asîman hîn jî sî- 
norên neteweyî derbasdar e. Ew- 
rûpayiyan bi pêşengiya komîs- 
yona Yekîtiya Ewrûpa nezîkî deh 
sal e li ser plana avakirina pêgeha 
hevbeş ya hewayê dixebitin. Piştî 
bûyera çiyayên vûlkanîk yên li îs- 
land û ewrên xweliyê, ev mijar 
dîsa ket rojevê. Di deh salên pêş 
me de, planên ku li ser xebatê tê 
meşandin divê ku têkeve rewacê. 
Lê belê îro asîmanên Ewrûpa 
hîna jî bi egoîzmên neteweyî ve 
hatiye sînorkirin. Tê xuyakirin ku 
ti kes naxwaze pêgeha xwe ya he- 
wayê bi ti kesî ve par bike. Lê belê 
dema rakirina sînoran hatiye. 


NAVNETEWÎ 


Hejmar42 | Sêşem | 27 Nîsan 2010 


Rûdaw 


Platforma petrolê hetikî, 11 kes mirin: 

Karesatek ii deriyê dide 


Köln - Bi awayekî çaverênekirî 
binavbûna platforma derxistina 
petrolê ya bi navê Deepwater 
Horizon encamên mezintir bi 
xwe re anî. Saziyên Dewletên 
Yekgirtî yên Amerîkayê ragihan- 
din ku ji platforma ku li nêzîkê 
Kendava meksîkî petrol derdi- 
xist, rojê 160 hezar lître petrol 
diherike. Li gor pisporan ev yek 
dikare bibe sedema mezintirîn 
karesata petrolî di dîrokê de. 

Piştî li girava petrolderxistina 
navborî roja pênşema hefteya 
borî ji ber sedemeke nediyar te- 
qîneke mezin pêk hat ew qilibî. 
11 kes bêserûşûn man û heta de- 
mekê berpirsên deryayî li dû 
wan geriyan. Lê lêgerîn bê 
encam man û sazî hêviyên xwe ji 
wan karmendan birîn. Platform 
ji aliyê şirketa BP ve dihat bika- 
ranîn û di dema teqînê de 2,5 
milyon petrol lê bû. 

Metirsî di wê yekê de ye ku 



Piştî teqîna li ser platforma neftê, hewlên vemirandina agir tên dayîn 


petrol ji cihên ku di nava plat- 
formê de dihatin parastin bi te- 
vahî derkeve û belav bibe. Bi vî 


awayî eger heye kenarên sê he- 
rêmên DYA'yê Louîsîana, Ala- 


bama 


Mîssîssîpî bêne 


lewitandin ku ev jî bixwe re ze- 
rarekî mezin tîne. Zerarên madî 
tê de, metirsî niha ji bo hejmarek 
çiwîk jî heye, ku li ber kenara Lo- 
uîsîana li ser giravokan dimîne û 
dikare ji ber lewtên (lekeyên) 
petrolê bimirin. Lewta petrola ku 
diyametra wê niha 32 metre ye, 
tenê bi 30 kîlometre ji Louîsîana 
dûr e. 

Sedema metirsiyê qulek e ku 
di serkaniya petrolê de li ber 
platformê peyda bûye piştî te- 
qînê. Qul di kûrahiyeke 1500 
metre de ye û dagirtina wê li gor 
pisporan karekî dijwar e, şert û 
mercên hewayê jî bandoreke 
nebaş dikin li ser hewlên ku ji 
aliyê BP bixwe ve tên dayîn ku 
lewta petrolê mezin nebe û pet- 
rol bixwe jî kêm belav bibe. Da- 
girtina qulê dikare çend meh 
bikşîne, lê ji aliyê din ve hin hewl 
hene ku herikîna petrolê bên 
kêm kirin. 


Parlamenter Martin Schulz: 

Em piştgiriya otonom 
kulturî dikin 


S erokê Grûpa Sosyalîstên Par- 
lamentoya Ewrûpayê, Martin 
Schulz, got ku divê milet û kêm- 
neteweyên li Tirkiyê ziman û 
kultura xwe bi azadî bijîn û ew 
piştgiriya otonomiya kulurî 
dikin. 

Schulz, di axaftina xwe de 
rexne li artêşa tirk jî girt û got ku 
"artêş nikare li Tirkiyê dergeva- 
niya demokrasiyê bike û divê 
herkes vê peyamê baş fahm 
bike." Martin Schulz, di berdewa- 
miya axaftina xwe de rexneyên 
tund li helwesta artêşa tirk kir û 
da zanîn ku destêwerdanên ar- 
têşê di siyaseta Tirkiyê de nayê 
qebûlkirin. Schulz herwiha got: 
"Divê wek welatên Yekîtiya Ew- 
rûpayê, li Tirkiyê jî otorîteyek si- 
yasî hebe û divê artêş di bin 
desthilatdariya otorîteya siyasî 
de be." 

Martin Schulz, herwiha di der- 
barê pirsgirêka kurd de axivî û 
got "baweriya me ew e ku divê 
temamê netew û kêmnetewên li 
Tirkiyê karibin bi azadî ziman û 
kultura xwe bijîn." Martin Schulz, 
di vê derbarê de bala Tirkiyê ki- 
şand ser azadiya ziman û kulturê 
û got: "Naskirina kêmnetew û 
mafê kêmnetewan, ji bo welatekî 
ku dixwaze bibe endamê Yekîtiya 
Ewrûpayê pir giring e. Em otono- 
miya kulturî destek dikin" û bala 
partiyên sosyal demokrat ên wek 
CHP jî kişand. 

Tevî ku CHP sosyal demokrat 
e. Lê ew ji MHP (partiya nîjadpe- 
rest) bêtir li dij azadiya ziman û 
kultura kurdî derdikeve. Xuyaye 
ku CHP li Bruksel'ê bi zimanekî 




Martin Schulz 


din 


daxive û xwedî li azadiya 
ziman û kultura kêmnetewan 
derdikeve, lewma haya sosyal 
demokratên li Parlamentoya Ew- 
rûpayê ji helwesta nîjadperestî 
ya CHP tuneye, ji ber vê yekê jî 
Martin Schulz di dawiya axavtina 
xwe de dibêje: "Di vî warî de CHP 
jî azadiya ziman û kultura kêm- 
netewan diparêze û em wek hev 
difikirin." 

Wek tê zanîn, CHP partiyek 
sosyal demokrat e û endama 
Sosyalîst Enternasyonal'ê ye. Lê 
ji ber helwesta wê ya nîjadpe- 
restî, pirê caran ji aliyê sosyal de- 
mokratan ve hatiye rexnekirin. 


menî komkujiya 
we bi bîr tînin 


K omkujiya ermeniyan wekî 
yekemîn qetlîama di sed- 
sala 20. de, beriya 95 salan 
dest pê kiribû. Lê hêjî rêvebe- 
riya Tirkiyê buyerên di salên 
1915-1916'an de weke kom- 
kujiyê qebûl nekiriye û heta 
bûyereke wiha înkar jî dike. 

Bi tekoşîna ermeniyên dias- 
porayê Komara Tirkiyê jî her 
ku diçe bêtir dikeve tengasiyê. 
Mînaka herî mezin a vê yekê jî 
li Fransayê ye ku nifûsa erme- 
niyan li wî welatî qasî 400 he- 
zaran e. Fransa yek ji wan we- 
latan e ku lobî û aktîvîteyên dî- 
asporaya ermeniyan lê çalak e. 
Di encama vê çalakbûnê de, 
Parlamena Fransayê kuştina bi 
sedhezaran ermenî di sala 
1915 an de weke qirkirin nas 
kir û qanûnek derxist û ji 
kesên ku komkujiyê înkar diki- 
rin, ceza tê xwestin. 

Di sala 1987'an de biryara 
Parlamena Ewrûpayê hebû ku 
qirkirin bê pejirandin. Di serî 
de Fransa, Holanda û Belçîka 
bûbûn welatên pêşîn ku vê bir- 
yara parlamenê şopandibûn. 
Gelek parlamenên welatên din 
komkujiya ermeniyan qebûlki- 
rine û gelek parlamento jî qe- 
bûlkirina wê gotûbêj dikin. Yek 
ji van welatan jî Dewletên Yek- 
bûyî yên Amrîkayê ye. Tirkiye 
jî ji bo rêlibergirtina nasîna bû- 
yeran weke komkujiyê, xeba- 
tan didomîne. Li Tirkiyê her 
tiştê ku di demeke kevn de pêk 
hatiye û sûcdarên wê hatine 
cezakirin, Komara Tirkiyeyê 
xwe jê berpirsiyar nabîne. Di 


derbarê bûyerên salên 1915- 
1916 an de ew dibêjin ku qir- 
kirin pêk nehatiye. 

Di wê komkujiyê de, behsa 
qetilkirina zêdetirî milyonek 
ermeniyan tê kirin. Di bîst 
salên beriya vê komkujiyê de jî, 
bi dehezaran ermenî hatibûn 
qetilkirin ku vê yekê bingeha 
xwe ji şerê osmanî û rûsan di- 
girt. Di wan şerên ku di salên 
1877-1878'an de qewimîn, hin 
ermenî bi dewleta rûsan re 
tevî şerê osmaniyan bûn. 

Piştî şerê osmanî û rûsan, ji 
bo damezrandina dewleteke 
kurdî, serhiladan Şêx Ubeydul- 
lahê Nehrî di sala 1888'an de 
dest pê kir ku vê yekê gelekî 
zor dabû dewleta Osmanî. Piştî 
şikestina serhildana Şêx Ubey- 
dullah, dewleta Osmanî ji bo 
ku rê li tevgera kurd bigire, 
Hêzên bi navê Hemîdiye avaki- 
rin ku van hêzan piştre li dijî 
ermeniyan şer kiribûn. 

Ev tevlihevî heta salên 1908- 
1909'an dewam dike û bi der- 
ketina Tevgera Tirkên Ciwan 
êdî Sultanê Osmanî bê desthi- 
lat dimîne û desthilatdarî di- 
keve destên Komîteya îtihad û 
Teraqî. Dewleta Osmanî di 22'ê 
Nîsan a sala 1915'an de fer- 
mana sirgûnkirina ermeniyan 
derdixe û ev yek jî dibe dest- 
pêka qetlîamê. Ermenî karwan 
bi karwan ber bi îraq û Suriyê 
tên koçber kirin, lê kêm kar- 
wan ji qetlîamê rizgar dibin. 
Bajar, navçe, bajarok, gund û 
herêmên ermenî lê dijiyan, 
mîna gola xwînê lê kirin. 

Rûdaw Hûmare42 | Sêşeme | 27Nîsane2010 lCl RAAAJSfCICÎ (ZAZAICÎ) 


Viia Rojî 


Murad Canşad 


V ila rojî nebatê bostanan a, 
bostanan de yena ronayene. 
Dendikê vila rojî çerez ê. Verî, 
seba çerezî ameyêne ronayene. 
Badê-badê ke endustrî aver şono, 
vila rojî bena nebatê hêgayan zî. 
Ewro xeylê welatan de sey cew û 
genimî hêgayan de ramîyena. La- 
belê welatê ma de hîna zî nebatê 
bostanan a. 

Welatê vila rojî qitaya Amerîka 
ya. Keşfbîyayîşê Amerîka ra dima 
bi destê spanyolan ameye bi Ew- 
ropa, uca ra zî xeylê welatan ra 
vila bîye. 

Keşfbîyayîşê Amerîka ra dima 
xeylê nebat û heywanî noverê Ok- 
yanusê Pasîfîkî ra vîyarenê bover, 
bover ra tayê nebat û heywanî vî- 
yarenê nover. Zad (cew, genim 
ûsn.), mal (bize, mîye), keseganî, 
kergî nover ra vîyarenê bover. 
Kartolî, şamikî (firingî), fasulya, 
kundirî (kuyî), lazut û tutin bover 


ra yenê. Bover hetê nebatan ra 
xeylê dewlemend o. Labelê tede 
heywanî kêmî yê. Boverî zêde 
heywanî kedî nêkerdê. Heywanê 
ke bîyerê kedî kerdene zêde nîyê. 
Senî ke seba cite heywanê kedî- 
kerdeyî lazim ê, bover ra cite û 
kulturê cite aver nêşîyo, zeîf 
mendo*. 

Vila rojî êdî nebatê endustrî ya. 
Mehsulê xo zaf o. tayê welatan de 
vila rojî ra nan û çîyê şimitişî yê 
sey qeweyî virazîyeno. Yewbîna 
zî, vila rojî bena sabun, bena bo- 
yaxê neftî, bena saneso. Pel û 
heflê xo êmê heywanan o 1 . 

Xususîyetê vila rojî o yo ke, rîyê 
xo timûtim ver bi rojî yo. Siba 
verê xo ver bi rojhelat o. rojî taqîb 
kena, şan de rojawan ro nîyadana 
(ewnêna). No xususîyet aye rê 
bîyo name ke ewro xeylê ziwanan 
de nameyê xo rojî ra eleqedar o. 
Ez wazena tîya çend ziwanan de 
ca bida nameyê vila rojî. 


• verroj (n), verrojik (n), vila rojî 
(m), vilika rojî (m), gula verve- 
rojî (m) (kirmanckî) 2 

• gulberojk, gula berberoj, gula 
berbero, gula berbiro (kirdaskî) 

• ehad el-şems, dewar el-şems 
(erebkî de “el-şems” roj o) 
(erebkî) 

• aftab gerden (fariskî de “aftab” 
manaya tîje, tîja rojî de yo) (fa- 
riskî) 

• sunflawer (îngilîzkî de “sun” roj 
o) (îngilîzkî) 

• sonneblumen (almakî de “die 
sonne” roj o) (almankî) 

• zonnebloem (hollandkî de 
“zonne” roj o) (hollandkî) 

• soncokrasta (sirbkî de “son” roj 
o) (sirbkî) 

• tournesol (franskî de “le soleil” 
roj o) (franskî) 

• grasole (spanyolkî de “el sol” roj 
o) (spanyolkî) 

• padsolnezinik (rûskî de “solntse” 
roj o) (rûskî) 

• helianthus, helianthus annuus 



Vila rojî zafê welatan de sey mehsulê en 


;y mehsult 


(latinki de “heli, helio” roj, çxye 
ke rojî ra eleqedar ê) (latînkî) 

Seke aseno xeylê ziwanan de 
eleqeyê xo rojî ra esto la çi ecêb 
ke tirkî de nameyê vila rojî "ayçi- 
çegi” yo û eleqeyê xo aşme ra 
esto! 


*Merdim eşkeno na babete ser o kitabê 
Jared Diamondî "Tufek, Mikrop ve Çelik 
(Tûbitak Yay.)" ra hîna zîyadeyêr bibo 
wayîrê zanayîşî. 

1 Ana Britanica Ansiklopedi, madeyê "ay- 
çiçegi" 

2 GrûbaXebateya Vateyî, Ferhengê Tirkî- 
Kirmanckî (Zazakî), Çapa hîrêyinêya hî- 
rakerdîye, Weşanxaneyê Vateyî, îstanbul 
2009, r. 26 

Unîversîteya Kurdîstanî heqê 
wendişî destê wendekaran ra gên 


Dejê Madeyî 


Senendej (Rûdaw) - Unîversî- 
teya Kurdîstanî ke şaristanê Sine 
yê Kurdîstanê Rojhelatî de ya, 
badê ke heqê perwerdeyî destê 
hewt wendekaranê xo ra girewt û 
ê unîversîte ra eştîy, na rey zî çar 
wendekarî eştîy. 

Unîversîteya Kurdîstanî nê 
rojan çar wendekarê bi nameyê 
Huşeng Şanwazlû, Ferzad Elîsul- 
tanî, Kazim Kazimîneseb û Şerwîn 
Esedî, heqê perwerdeyî destê înan 
ra girewt û ê unîversîte ra eştîy. 

Hewna çend rojî verê cû zî 
hewt wendekarê bi nameyê Mi- 
hemed Hemîd, Resûl Husênî, 
Mêhdî Kehber, Sîna Rewşenî, 
Seyîd Şehabedîn Fazilî, Hemze 
Hesenî û Perîya Nîkbîn zî bi eynî 
hawa heqê perwerdeyê destê 
înan ra girewtbi û ê unîversîte ra 
eştbîy. 

Nê wendekarê ke Unîversîteya 


Xortêkê kurdan 
otomobîla 
elektrîkine viraşte 

Hewlêr (Rûdaw) - Kurdîstanê 
Başûrî de qezaya Amedî ya 
Hewlêrî de xortêko kurd wen- 
dekarê lîse nameyê xo Umer 
Cemal yew otomobîla ke bi 
elektrîk şuxulîyena viraşte. 

Umer Cemalî verê cû zî nê 
qayde xebatî kerdê. Umer 
Cemal wazena na projeyê xo 
hîna aver bero û xeyalê ey de 
esto ke rojêk yew froke virazo. 


P isporê tenduristîye vanê, 
verî ke merdim çîyê bi- 
wero ganî ser o bifikirîyo ke 
faydeyê xo yan zerarê xo esto. 
Çîyê ke merdim weno, mîq- 
darê înan, kalorîya înan a ro- 
jane, germ û serdîya înan zaf 
muhîm a. Merdim çiqas 
werdê xo dîqet bikero zî prob- 
lemê ke vêjênê vernîya mer- 
dimî stresî kêmî nêkenê la 
barê stresî heme made an- 
ceno. 

Eke merdim demeyêko 
derg vêşan bimano asîtê ma- 
deyî zerar dano betaneyê ma- 
deyî. Eke merdim badê 
vêşanîye zêde ra werd biwero, 
na rey zî barê madeyî giran 
beno, made nêşêno werdê zê- 
deyî bihemêno. Merdim leza- 
lez werd biwero, made de xaz 
virazîyeno û madeyê merdimî 
nepixîyeno. Coka eke merdim 
werd hêdî biwero û hol bi- 
cawo, karê madeyê asan beno, 
werdo ke merdimî werdo ma- 
deyî narehet nêkeno. Germî û 
serdîya werdî zî zaf muhîm a. 
Werdo zêde germ zî zêde serd 
zî madeyî rê baş nîyo, zerar 
dano betaneyê zereyê madeyî. 
No semed ra ganî merdim 
werd û çîyê şimitene şîrgerm 
biwero. 

Eke merdim werd biwero û 
qeldîyo, awa madeyî acor 
kewna ziqlulika werdî, coka 
qirika merdimî veşena. 

Merdimanê qelewan de 
problemê madeyî hîna vêşî 
yê. Coka merdim zêde kîlo nê- 


Kurdîstanî ya Sine heqê perwer- 
deyî destê înan ra gêna û unîver- 
sîte ra erzena, heme zî mucade- 


leyê girewtişê heqan kenê la unî- 
versîte derheqê sedemê eştişê 
înan de tu beyanat nêdayo. 


.1 


Umer Cemal otomobîla ke ey bi xo îcad kerda û bi elektrîk 
şuxulîyena rameno 


gêro madeyê merdimî rê zî 
baş o. 

Çîyê ke rûn de sûr benê û 
werdê rûninî madeyî rê baş 
nîyê. Zebze û meyweyanê 
xagan û cisnê beqlayan de 
seba ke posa zêde ya coka 
kesê ke madeyê xo ra nêweş ê 
ganî nê çîyan bidîqet biwerê, 
nê merdimî ganî zebzeyan bi- 
pewcê, meyweyan zî bipacê 
hema biwerê. 

Çîyê şimitene ke asît tede 
esto û awa meyweyan ma- 
deyê merdimî veşnena. Kafeîn 
zî seba ke veşnayîş, tirşbîyayîş 
û dejê madeyî zêdneno, coka 
made narehet beno. Ganî 
merdim qewe, çay, çîkolata û 
sosan zêde nêwero. 


'1 i 

Rûdaw 


Ji XtAjînerayi 


Tenê stranan bibêje 


Xortan ji bîra nekin 

B eriya her tiştî ez 112 saliya 
Rojnamegeriya Kurdî li we 
pîroz dikim û hêvîdarim ev roj ji 
hemû rojnamevan û gelê kurd re 
bibe sedema serkeftin û xweşiyê. 
Di heman demê de xwestekek 
min heye û ez hêvîdar im ku hûnê 
li ser rawestin: Di Rûdawê de rû- 
pelên navnetewî, siyaset, nerîn, 
kultur, huner, jin, henek û pêke- 
nok jî hene, rûpela xortan tune 
ye. Lê . Xweziya ku hûn rûpelek 
taybet ya bêtir ji bo xortan jî 
amade bikin û tê de di derbarê 
xortên kurd bi giştî û yên li derve 
welat bi taybetî, nivîs û raporên 
cuda amade bikin û biweşînin. 
Tevî rêz û hurmetê 
Servet Akgun 

Destxweşî û berdewamî 

E v çendîn care ez dibînim ku di 
nava rûpelên Rûdawê de, ni- 
vîsên nivîskarên biyanî yên nas- 
kirî tên wergerandin û belavkirin. 
Ev însyatîvek pir baş û xweş e. 
Bêguman bi belavbûna wan nivî- 
san, xwendevanên kurd bêtir 
haydarî nerîn û dîtinên cîhana 
dûrî xwe dibin. Herweha gelek gi- 
ring e ku em bizanin ka miletên 
dinyayê bi çi awayî li ser me difi- 
kirin û hizirkirina wan a derbarê 
gel, welat û jiyana me de çawa ye. 
Ev jî tenê wê bi rêya xwendinê 
pêk bê û hûn dikarin wî karî 
bikin. Ez hêvîdar im hûn vî karê 
xwe berdewam û berferehtir 
bikin. 

Karê hûn dikin pir pîroz e, ser- 
keftî bin.. Silav 
Serbest Başûrî 

Ma xwendin-nivisandina 
we nîn e? 

H erçiqas di ragihandinên we 
yên bi kurmancî de nehatibe 
pêş jî, hefteyên borî êrîş li ser 
Rûdaw û rojname û projeyên wê 
pir bûn. Hinek digotin ne ser- 
bixwe ne, ên din digotin parti- 
yekê diparêze, ên din jî digotin 
propagandayan dike. Tiştê herî 
seyr ew bû ku argumana van go- 
tinan û gelek angaştên din bi yek 
dest dikariya bê hejmartin. Jixwe 
herî zêde digotin: 'Hun pere ji 
filan kesê distînin, lewma'. Ez van 
kesan dixwazim ji xewê şiyar 
bikim: 1. Tu rojnameyeke kurdî 
nikare debara xwe tenê bi firotin 
û aboneyan bike, ilahî divê pişte- 
vaniyeke darayî hebe 2. Gelo 
xwendin-nivisandina we tune ye? 
Rojname û beşên Rûdawê bixwî- 
nin û li ser vê esasê biryar bidin 
ka Rûdaw objektîf, bêalî û ser- 
bixwe ye yan nedirust e. Bêgu- 
man di encamê de wê derkeve 
pêş ku Rûdaw ji gelek saziyên ra- 
gihandinê li pêş e. 

Ehmed Silêvan - Lyon 


E ger ez dostekî nêzîkî hunermend Şivan 
Perwer bûma, minê daxwaz ji wî bikira 
ku ew tenê stranan bibêje û ti caran daxu- 
yaniyan nede. Ji xwe Şivan Perwerê hezkirî 
ku stranan dibêje, ji Şivan Perwerê ku da- 
xive gelekî cuda ye. 

Ji bo pîrozkirina cejna rojnamegeriya 
kurdî û nasandina çapa Ewrûpa ya Rûdawê 
bo xelkê Berlîn û derdorê wê, roja Şemiya 
borî em çûne wî bajarî. Tevî helwestên dil- 
sozî yên ku me li wir dîtin û bihîstin, pişte- 
vaniya germ ji Rûdawê re hat kirin ku dilê 
me germ kirin. Lê mirov hest dikir ku hêşta 
diltengiya şeva berê dilê hinek ji wan kur- 
dên amadebûyî bernedaye. Ew ji huner- 
mendê xwe yê hezkirî dilgiran bubûn ku wî 
li ber çavê sedan tirk û almanan li ser sehna 
konsertê henek bi "Pêşmergeyan" kir û ew 
wek “zik mezin" bi nav kir. Hin dostan digo- 
tin kê ew axaftin bikirana bila kiriba, lê ne 
dirust bû Şivan Perwer wan axaftinan bike. 
Çunkî wî bi xwe jî navê Pêşmerge di dilê 
gelê xwe de hezkirîtir kiriye. 

Baweriya ku pêwîste Şivanê hezkirî tenê 
stranan bibêje, li dawiya sala borî ji min re 
hat. Wê demê semînarek hevbeş a wî huner- 
mendî digel romanivîsê kurd ê bi holandî di- 
nivîse, Îbrahîm Selman li bajarê Den Haag 
hebû. Di wê semînarê de bêtirî hemûyan 
Şivan Perwer axivî û rê neda kesên din ku 
ew jî bîr û baweriyên xwe nîşan bidin û me- 
sele gihişt wê radeyê ku di dema bihênve- 
danê de, rêvebirê semînarê û Îbrahîm 
Selman jî hatine cem min û digotin: Em çi 
bikin baş dibe? Me mêvanên ewrûpî vex- 
wendine ji bo ku kultura kurdî nas bikin, lê 
bi vê rewşa niha, ew tişt pêk nayê. Dilgira- 
niya wan herdu kesan û hin amadebûyên 
kurd jî zêdetir lê hat dema ku Şivan bi hêrs- 
bûn bersiva mêvanekî da û gefa ku ew ê ji 


HEMIN EBDULLA 



"Ew ji hunermendê xwe 
yê hezkirî dilgiran bubûn 
ku wî li ber çavê sedan 
tirk û almanan li ser sehna 
konsertê henek bi "Pêşmer- 
geyan" kir û ew wek "zik 
mezin" bi nav kir." 



gerî yên Şivan Perwer hatine zîndanîkirin, 
îşkencekirin û yan jî hatine sêdaredan. 
Lewra niha jî dema kesekî ewrûpî daxwaza 
stranek kurdî ji min dike, ez bê dudilî stra- 
nek Şivan jê re dişînim û ji wî re diyar dikim 
ka cihê wî hunermendî di dilê kurdan de 
çend e. 

Herçend ku ez ti tiştan wiha pîroz nabî- 
nim ku mirov nikaribe henekek sivik jî li ser 
bike, lê ez piştrast im ku bêtiriya kurdên ku 
me li Berlînê dîtin ji axaftinên Şivan Perwer 
dilgiran bûn. Ji ber wê yekê dilgiran bûn, ji 
ber ku ew gihane baweriya ku êdî deng û 
hetanî cilên wî hunermendî jî bûne sembo- 
lek zîndî bo mana navê Pêşmerge di dilê 
kurdan de. Eger ku şerên birakujiyê dilên 
xelkê êşandibe, vaye stranên Şivan Perwer 
ew êş kêm azartir kiriye. Loma jî xelk nikare 
bawer bi wê yekê bike ku Şivan li ber çavê 
biyaniyan henekan bi Pêşmergeyan bike. 

Eger xwendevanekî Rûdawê ji nêzîk ve 
ivan Perwer nas dike, bila li şûna min ji wî 
re bibêje: "Tikaye qet daxuyaniyan nede û 
tenê stranan bibêje." 

*Hêmin Ebdulla Rêvebirê Nivîsînêyê Beşa So- 
ranîyê Rûdawê (Çapa Ewrûpa) ye. 


salona semînarê derkeve, xwar. 

Helbet ji bilî bilindiya asta hunera wî, hez- 
kirina min ya ji bo dengê Şivan Perwer du 
sedemên xwe hene. Ya yekemîn; ji ber ku ez 
kurê pêşmergeyekî kevn im û bi sedema 
strana Şivan Perwer ya navdar "Wa hatin 
Pêşmergên me" min bêtir şanazî bi fedakarî 
û westiyana pêşmergeyên berê kiriye. Se- 
dema duyemîn jî ew e ku her tim hurmeta 
min ji wan hevniştîmanên kurd re heye yên 
ku bi sedema guhdarîkirina kasetên şoreş- 



Nêrîn, Rexne, Pêşniyaz? 

Ji vir re bişîn: 

info@rudaw.eu 


Turîstên Zimanê Kurdî 


L i ber sehneyê em bi stranên wan re dico- 
şin, bi şanoyên wan re dibe tîqetîqa me, 
bi mûzîka wan re rihê me sermest dibe, lê 
ew bi xwe wekî turîstan nêzîkî zimanê kurdî 
dibin. 

Belê ez behsa hin stranbêj, şanoger û hu- 
nermendên kurd dikim ku ji bo pêşvebirina 
hunera xwe be jî qet kurdî fêr nabin. Tew 
hinek ji wan wekî turîstan jî nabin û tenê 
'Rojbaş' ji devê wan dertê; ew jî bi minetekê. 

Heke ji kurdî 'nan' nexwin û di nava çepi- 
kan de negevizin, belkî tew rojekê ,Rojbaş'a 
kurdî jî daneynin ser zimanê xwe. 

Li gorî wan 'axaftin û pêşvebirina zimanê 
kurdî' tenê karê du sê zimanzan û nivîska- 
ran e! Ti carî fêm nakin, an jî naxwazin fêm 
bikin ku zimanê kurdî bingeha hemû heyîn 
û neyîna hunera kurd e! 

Tenê ji bo 'huner'a xwe du sê gotinên 
kurdî ji ber dikin -ew jî bi fonetîkeke şaş 
ve!- dû re bi jiyana xwe ya bi tirkî ve dixwa- 
zin ji civaka me re bibin model û sûper-sta- 
rên herî mezin! 

Ji me re daxuyanî, belavok û dawetiyên 
xwe bêyî ku şerm bikin bi tirkî dişînin, di 
malperên xwe de wekî stranbêjên tirk bi 
tirkî pêşwaziya me dikin, heke di derbarê 
hunera xwe de tiştekê binivîsin sedîsed divê 
bi tirkî be, nexwe sebra wan nayê; nexwe ti 
dibêjî qey wê tiştek ji 'huner'a wan kêm be! 


EVDILA KOÇER 

evdilekocer@yahoo.com 



Em gelek caran ji bo 
meseleya kurdî gazincan ji 
siyasetmedarên bakur dikin, 
lê gelo ku hunermendên 
civakekî wisa wekî turîstan 
nêzîkî zimanê xwe bibin, 
gelo wê mirov ji siyasetme- 
daran re bikaribe çi bibêje? 


Carna bêhemdî xwe bi du gotinan bi kurdî 
jî kerem dikin, lê ew her du gotinên kurdî jî 
wekî 'çerez'a ber zimanê tirkî xuya dike. Di 
serê wan de wisa rûniştiye ku dibêjin qey 
hemû kurd bilbilê tirkî ne! 


Asîmilasyona dewletê di nava xwîna wan 
de ewçend geriya ye ku gelek caran bi tirkî 
xîtabî kurdên başûrî, rojhilatî û rojavayî 
dikin. 

Heke ji xwe re di 'mal' a xwe de hunera 
xwe pêşkêş bikin, ji xwe wê ti gazincên min 
ji wan tune be, lê heke bi vê tirkîtiya rihê 
xwe ve derkevin ber sedhezaran û behsa hin 
tiştên 'gilover' bikin, dive hingê her kes hedê 
xwe bizanibe. 

Em gelek caran ji bo meseleya kurdî ga- 
zincan ji siyasetmedarên bakur dikin, lê gelo 
ku hunermendên civakekî wisa wekî turîs- 
tan nêzîkî zimanê xwe bibin, gelo wê mirov 
ji siyasetmedaran re bikaribe çi bibêje? 
Heke hunermendên kurd vê ecêbî û malxi- 
rabiyê bînin ser zimanê kurdî, gelo em ê 
çawa rexneyeke biçûk li siyasetmedarên 
xwe bigirin? 



www.rudaw.net 


Bi 3 zimanan we agahdar dike 
Nûçe û analîzên taybet û taze 

Bitikînin! 

Fa-tê voere civa-tê 


Xaltîka Fatê 


Silav xaltîka Fatê, 

Navê min Leyloka Kezîkur e. 
Ez 28 salî me û di mala bavê 
xwe de perixî me. Bi sedan xort 
û zilamên qerase tên min dix- 
wazin, lê bavê min dibê naaaaa 
û min nade wan. Birastî êdî ta- 
qata min nemaye û êşa mêrki- 
rinê wek penceşêrê xwe li 
bedena min pêçaye. Yan divê ez 
xwe bişewitînim û yan jî ez hew 
karim bê mêr debar bikim. 
îcar ez ketime bextê te û 


bextê xwedê. Şîretekê li min 
bike û min ji vê kezebreşiyê 
xelas bike xaltîka Fatê 

Leyloka Kezîkur 

Şirnex 


Bersiva xaltîka Fatê 

Ya Leyloka Kezîkur, weyla 
topa qiyametê li nav delinga te 
ketê, keçê ma li vê dinyayê ji xi- 
yaran zêdetir çi heye peppûkê? 

Te go bavê te nahêle tu bi xi- 
yarekî şa bibî? 

Wey tifûûûûû li wî bavê te yê 
sermezin be rebbî, ihii! Law ma 
kes xerabiya zarokên xwe dix- 
waze keçko? Ma kes dixwaze 
keça wî bê xiyar bijî û di paxila 
mêrekî qerase de neke pixe pix 
ha? Ma edalet ev e? 

Axir, vê şîreta min têxe serê 


xwe û zêde dilê xwe bi xwe ne- 
şewitîne ya Leyloka Kezîkur. 

Gava bavê te raza û ket xewa 
giran, galonek benzîn bi doxîna 
bavê xwe dake û êgir berdê. 
Heta bavê te ji êşa êgir veciniqe, 
ji xwe wê tiştik miştikên wî bi- 
şewitin û bibin qirik. Piştre here 
cem melê gund, mirîşkekê jê re 
bike diyarî û bela mele ji bavê te 
re bêje:”Te dît ne, ev tev ji ber 
gunehê keça te hat serê te filan- 
kes. Heger tu keça xwe nede 
mêr, dibe ku carek din kerekî 
şamî jî bazde ser te îmanê li te 
teneke bike ellawekîl” filan û fîs- 
tan. 

Axir, piştî şîreta mele heger 
bavê te nehat rayê û nebû wek 
pêxemberekî, bizanibe ku ez bi 
tu gûyekî nizanim. 

De xwedê te bi mêrekî germik 
û nermik şa bike rebbî... 


Asxane 


Keremke 
'xuşka Fatê, te 
<êr e? Yan Mişko 
tiştek kiriye? 




Min kurê xwe şand 
dibistana we ji bo bibe 
aşçîyekî baş. Le ji patatan 
pêve nizane tu gûyekî din 
bikettne. Ev çi sosret e 
mamoste 



Kurê te 
bi şewba 
Datatan 
<etiye xanim 
Em goşt datînin 
oer dîsa patatan 
dikettne. 


Tendirus'ti 


Prostat 

P rostat, di bin kunmîza zila- 
man de wek paçikekî cîh 
digre. Prostattenê bi zilaman re 
tê dîtin û nexweşiyek zilama ye. 
Erka prostatê zêdekirina avikê 
ye. Di destpêkê de prostat wek 
gûzekê mezin e. Lê piştî temenê 
40 salî kare mezintir dibe. 

Li cem piraniya zilaman ev 
nabe sedema pirsgirêkan. Hi- 
nek zilam jî bi hebûna prostatê 
zehmetiya destava piçûk dikşî- 
nin, bi şev ji xew şiyar dibin û 


_ _ ♦ 

diçin avdestxanê û pê re girê- 

dayî destava piçûk zêdetir dibe. 

Prostata hinek zilaman bi 
neştersaziyê tê piçûkkirin û 
destava piçûk dikeve rêya xwe 
ya adetî. Neştersaziya prostatê 
bi piranî bandorê li xwestek û 
hewesa zayendî ya zilaman 
nake. Lê ji ber ku di minasebeta 
cinsî de avik diherike kunmîzê, 
zilam nikare bibe bavê zarokan 
û wê hunera xwe winda dike. 

Li gora lêkolînan, gellek pirs- 
girêkên tendirustî ji ber mezin- 
bûna prostatê digihê zilaman.Û 
hetta ev pirsgirêk karin biin nî- 
şana kansera prostatê jî. Lê di 
dema me de kansera prostatê bi 
serketî tê çareserkirin. Kesên 
ku temenê wan bi ser 40'î ket, 
divê tim û tim serî li doktor xin 
û xwe saxtî bikin. 

Ji aliyê din edavgirtina pro- 
statê jî heye ku ew jî pirê caran 


di xort û ciwanan de peyde dibe. 
Zêdebûna avdesta piçûk, êşa hê- 
likan û di dema minasebeta 
cinsî de peydebûna êşê, ji ber 
sedema edavgirtina prostatê ye. 
Edavgirtina prostatê pir bi hê- 
sanî tê tedawîkirin. 



Xaçepirs 


123456789 10 11 12 





Çeperast 

1) Azadî, xilasî - Kurtahiya Osman. 2) Fermandar - Kurtahiya In- 
ternet Explorer - Navêkî Ewrûpî. 3) Daxwaz, hêvî - Cil û bergek 
jinan (paşûpêş). 4) Rêxistinek Îrlandî - Welatekî Afrîka. 5) Kale- 
mêr, bapîr - Damar, reh, çareserî - gotinek pevgirêdanê- 6) Di dî- 
wletek Kurd - Plastîka nerm (paşûpêş). 7) Vexwarinek 
rengzer - Bîber, sebzeyek şîrîn û tûj. 8) Bi lez, ecele (paşûpêş) - 
xwarin tê cûtin - Pêvoka dîtin yan îdeolojiyekê (paşûpêş). 9) 
ixwarina ku ji nokan çêdibe - Heywanek Latîn Amerîkayê. 10) 
Bi Soranî "anî” (paşûpêş) - Nîjadê Hind û Ewrûpî - Bi xwe re hil- 
girtin. 11) Jêhatî, xwedî marîfet, kesê bi destê xwe jêhatî - Seg, 
kûçik. 12) Navekî jinên Ewrûpî - Parçe, lîme, parî (paşûpêş). 

Serejêr 

1) Si seetê de wext û demek - Pêşnavê (serokê E1 Kaîde) Bîn 
Ladîn. 2) Ferman - Bajarekî Swîsre. 3) Bêbext, îxanetkar, durû - 
Navekî zilaman (paşûpêş). 4) Ji heman dê û bavî - Hazir û nazir 

- Kurtasiya "ebe”. 5) Bavê Rustem, Rustemê.- Bi Erebî cil û 

berg. 6) Notayek - Xulamê xelkê, ajan - Televizyonek Almanî. 7) 
Ne fireh, ziqziqandî - Cûreyek nivîsê, nivîsa xwar. 8) Reha mezin 
a xwînê - Qebûlnekirin - Xwarin. 9) Bi "atlas”ê ve girêdayî - Hu- 
nermendekî Kurd Ermenî (paşûpêş). 10) Ji kesên ku koka wan ji 
Afrîkayê ye tê gotin (paşûpêş) - Feza, balafir lê difirin. 11) Bi In- 
gilîzî derya, behr - Tevlihev, bê serûber - Pêxemberek. 12) Navekî 
zilaman - Rexne, rexnekirin (paşûpêş). 




Pêkenok 


Rojekê xalê Silo kera xwe dide 
ber xwe û diçe êzingan ji çiyê 
bîne. Xalê Silo barê êzingên 
xwe bar dike, vedigere û berê 
xwe dide gund. 

Bi rê de xortek ji xortên gun- 
dekî din tifingê dixe serê xalê 
Silo û dibêje:”Yan tuyê di kera 
xwe ke û yan jî ezê te bikujim”. 

Herçiqas xalê Silo dibêje "na 
nabe, ez mirovekî hecî me, na- 
kutim kerê” jî, lê xort zorê lê 
dike û wî mecbûr dike ku bazde 
ser kera xwe. 

Axir, ê xort dibîne ku xalê Silo 
di ser kerê de germ bûye û 
xwêdan pê ketiye. Ê xort dîsa ti- 
fingê dixe serê xalê Silo û 
dibê:”Êdî bes e, jê derxe!” 

Xalê Silo bi awirek melûl lê 
dibere û dibê:”Bi heca ez çûmê 
tu min bikujî jî êdî ez jê derna- 
xim loooooo!” 










































































































































KESKESOR 


16 


Hejmar42 | Sêşem | 27 Nîsan 2010 


Rûdaw 





Pişti 5 salan 
Heval nehêniyan 
eşkere dike 






D i nûtirîn karê xwe yê hunerî de, ku piştî 
bêdengiyeke 5 salî tê, stranbêj Heval îbra- 
hîm kişandina klîpeke xwe ya nû bi dawî anî. 

Heval Îbrahîm ku bi strana “Min dît keçek 
14 salî" tê naskirin, derbarê vê berhema xwe 
ya nû de, ji bo Rûdawê ragihand: “Piştî pênc 
salên veqetînê, ezê van nêzîkan nûtirîn al- 
buma xwe ya bi navê “Gumane Ciwanekan” 
(gumanên xweşik) belav bikim.” Heval her- 
wiha got ku wî bi hevkariya sereke ya Kanal 4, 
Korek-TV, Evîn û Aramo karê klîpa straneke al- 
buma xwe ya nû bi dawî aniye. ^ aw 




Şakira di Kupa 
Cîhanê de distire 


Li Crowne Plaza xwarin "belaş" e 


H unermenda Kolombî, Şakîra di vê dema dawî de strana Afrîka 
belav kiriye. Şakîra wê di 10'ê Hezîran a bê de, bi wê strana xwe 
tevlî ahenga vekirina Kûpa Cîhanî ya Fûtbolê li Başûrê Afrîqa bibe. 

Şakîra wê stranê li gel stranbêj Wyclef Jean pêşkêş bike. Lê Şakîra 
nikare di vê pêşbirkê de piştevaniya taximê welatê xwe bike, ji ber ta- 
ximê Kolombia nekarî bigihe kûpaya cîhanê ya 2010'an. Şakîra dix- 
waze reklam û piştevaniya welatê xwe bike, ji bo ku Kolombia bikare 
mêvandariya Kûpa Cîhanî ya 2026'an bidest bixe. 


H otêla Crowne Plaza li pay- 
texta Danîmarka Kopenha- 
genê ji mêvanên xwe re pêşniyar 
dike ku ew elektrîka “paqij” ji 
xwe re berhem bînin. Rêvebirên 
wê hotêlê dibêjin her turistê ku li 
wê hotêlê dimîne û amade be wî 
karî bike, wê xelatek jê re bê 
dayîn. 


Ji 19'ê vê mehê ve rêvebirên 
Crowne Plaza 2 bisîklet danîne 
salona pêşwaziyê û ew bisîklet bi 
motorên berhemanîna elektirîkê 
ve girêdayîne ku dikarin di dem- 
jimêrekê de bi kêmanî 10 Watt 
elektirîkê berhem bînin. Ew elek- 
tirîk wê ji bo saziya wan ya tu- 
rizmê bê bi kar anîn. Li hember 


wê “zehmetiyê”, xwediyên hotêlê 
wê daneke xwarinê bi buhayê 
200 Krone (27 Euro) weke xelat 
bidin mêvanê ku elektirîk ber- 
hem aniye. 

Rêvebirên hotêlê dibêjin ku ar- 
manca wan kêmkirina gaza 
“C02” û kêm xerickirina enerjiyê 
ye. 


Keşeyekî îtalî evîndara 
xwe da dadgehê 


Meksîka qelewiya zarokan qedexe dike 


B o nehiştina qelewiya zaro- 
kan, Parlamena Meksîkayê 
yasayek amadekiriye bo qe- 
dexe- kirina vexwarinên gazî û 
xwarinên tije rûn û şekir yên ku 
li xwendingehan tên firotin. Par- 
lamen herwiha dixwaze çalaki- 
yên sportê jî zêde bike. 

Li gor vê yasayê pêwîste zaro- 
kên xwendingehan her roj zê- 
deyî nîv demjimêrê sportê bi- 
kin. Polîsekî meksîkî dibêje: 


“Bav û dayikên ku vê yasayê cî- 
bicîh nekin û zarokên wan pir 
qelew bibin, wê bên sizadayîn, 
ceza jî ji 200 Dolar heta 10 he- 
zar Dolar e.” Li welatên Amerîka 
Latîn pirsgirêka qelewiya zaro- 
kan bû pirsgirêka cidî, lê li Mek- 
sîkayê pirsgirêk în girantir e. 
Lêkolînên meksîkî jî diyar dikin 
ku ji sedî 15.7'ê zarokên di nav- 
bera 5-11 salan de pirsgirêkên 
wan ê qelewiyê heye. 


R ojnamevanek Îtalî ya 30 salî, 
ev du sal in li bajarokê Fer- 
rara yê nêzîkî Mîlano, jiyan li ke- 
şeyekî 32 salî herimandiye. 

Ew rojnamevana ku navê wê 
ne hatiye eşkere kirin, li her derê 
li pey keşe diçû, hemû rojên Yek- 
şemê diçû dêrê, guhdariya nivê- 
jên keşe dikir û nameyên evîn- 
dariyê dişandin ser mobila keşe. 
Derbarê van liv û tevgerên wê 
rojnamevanê, rûniştvanên bajêr 
bûn du beş. Beşek wan di gotin 
keşe bûye qurbanî û hinekan jî 
digotin ew dixwaze peywendi- 
yek evîndariyê bi wê rojname- 
vanê re dirust bike. 

Li dawiyê keşe gilînameyek li 
dijî wê rojnamevanê pêşkêşî 
dadgehê kir. Lê dadwer daxwaz ji 
wî kir ku ew gilînameya xwe paş- 
de bikşîne û got: “Wê jinê tenê 


hesta xwe ya ku ji baweriyek kûr 
tê, nîşan daye.” Keşe jî daxwaza 
dadwer bi cîh anî. 

Bi taybet di vê dema ku li gelek 
cihan behsa destdirêjiyên keşe- 
yan li ser zarokan tê kirin, dibe 
ev cara yekemîn be ku bê gotin 
“jinek destdirêjiya zilamekî ol- 
dar dike.” 

Rojnameger û Nivîskar Emerîkê Serdar: 

Riya Teze ewledê min e, ez ewledê Riya Teze me! 

Emerîkê Serdar di sala 1962'yan de dikeve Riya Teze û heta 2006'an bênavber 46 salan kar dike 



Emerîkê Serdar li Riya Teze di dema xebatê de, 1977 Erîvan 


Orgau $e*ra mOa- 
t<* ticuk I Komisari 
ata nu.ari.tjft Ermo- 
nistane u onuta 
aUtbaje toza kyr 
mançi 

Ns 1 



Li ser piyan: Rizganê Cango, Mirazê Cemal, Grîşayê Memê, Salihê Kevirbirî 
Rûniştî: Emerîkê Serdar - 2002 Erîvan 


Salihê Kevirbirî Erîvan 


R ojnameger û Nivîskarê kurd ê 
eyan Emerîkê Serdar, di sala 
1935'an de ji dayikbûye. Li gundê 
Sîpanê ya dorhêla Elegezê hatiye 
dinyayê. Pêşiyê wan jê re "Kampa 
Kurdan” digotin. Ev çend sal in 
navê gund guhertine û kirine Sî- 
pan. 170-180 sal berê kal-bavên 
wî, ji dorhêla Qersê hatine Erme- 
nîstanê. Ew ji eşîra 'Saniyan' e. 

Serdar, piştî kutakirina 'Mek- 
teba Elegezê' di sala 1954'an de li 
'Fakulteya Zimên û Dîrokê ya 
Enstîtuya Ermenîstanê-Beşê Pe- 
dagoji- yê' de hatiye qebûlkirin. 
Di sala 1959'an de xwendina xwe 
diqedîne. Sê salan li gundê Ele- 
gezê, dersdarî kiriye. Ew ders- 
darê Zi-man û Edebiyata Kurdî û 
Ermenî bûye. Serdar, paşê dikeve 
nava xebata Radyoya Erîvanê Pa- 
ra Kurdî. Di dawiya sala 1959'an 
de dest bi vî karî dike, heta sala 
1962'yan, wekî bêjer kar dike. 
Dîsa di sala 1962'yan de dikeve 
nava xebata Rojnameya Riya Teze 
û heta sala 2006'an bênavber 46 
salan vî karî dimeşîne. 

Emerîkê Serdar ji Erîvana Er- 
menîstanê pirsên me bersivan- 
din... 

Ezbenî rewşa tendirustiya te 
çawa ye? Rojên teçawa derbas 
dibin? 

Hema bêje temamiya rojê di mal 
de me. Çavên min xerab dibînin. 
Lingê min jî diêşin. Zehf kêm ji 
mal derdikevim. Guhdariya rad- 
yoyê dikim. Keça min Nurê ji min 
re pirtûkan dixwîne. 

Gelo civat li te diqeside an na? 
Dost, heval û hogirên te yên 
berê têne serdana te? 

Bawer bike na! Ez diçim cem 
wan. Heftê carekê bi qasî saetekê 
du saetan diçim cem hevalan. Lê 
gelek caran ji derveyî welat tele- 
fonê min dikin, li halê min dipir- 
sin. Ji Ukraynayê, ji Rusya û Ewro- 
payê pirsa min dikin. 

Mamê Emerîk ev çend sal in te 
dev ji rojnamê berdaye? 

Ev bûn sê sal. Rewşa rojnamê ne 
baş e. Sê çar mehan carekê jî der- 
nakeve. Serkariya rojnameyê baş 
karê xwe nake û rewş xerab e. 
Hejmarên derdikevin jî, naçe na- 
va gel. 

80 sal in ku rojnameya Riya 
Teze heye. Nêzîkî 50 sal in ku 
keda te di nav xebata rojnamê 
de heye. Bi rastî jî gava behsa 
Riya Teze bê kirin, navê cenabê 
te di nava sê-çar kesan de tê 
hildanê. Keda te gelek mezin e. 
Gelo tu bêriya xebata li nav roj- 
namê dikî an na? 

Salih can tiştê ez bêjim, dibe ku 
ji aqilan der be! Gelek caran ez di 
xewna xwe de dibînim ku ez li 


rojnamê kar dikim, dixwînim, di- 
nivîsim. Ev xewna min a sereke 
bûye. 46 salan bênavber min li 
rojnamê kar kir. Riya Teze ewledê 
min e, ez ewledê Riya Teze me! 
Rojname ketiye dilê min û rûhê 
min, lê heyf ku niha rojname ne li 
cihê ku heq dike ye. Ev tişt gelek 
li min çetin tê, ez gelek li ber xwe 
dikevim. 

Mamoste gelo tê bîra te gava 
nivîsa te ya ewil di rojnamê de 
derket. Kîjan sal bû, nivîs li ser 
çi bû? Piştî wê nivîsê hest û ra- 
manên çawa li te peyda bûn? 

Li ser vê pirsê keneke biteqil 
dike, paşê berdewam dike- Salihê 
bira spas bo vê pirsê. Helbet baş 
tê bîra min. Sala 1955, meha si- 
batê bû. Min helbestek nivîsî bû. 
Li ser edlahiyê ango aştiyê bû. 
Min dixwend, lê min ji çavên xwe 
bawer nedikir ku navê min di roj- 
namê de hatiye nivîsandin. Min li 
kuçe û kolanan, li her derê nivîsa 
xwe nîşanî hevalan dida û digot 
va ye nivîsa min di Riya Teze de 
derketiye. 

Ji wê demê heta niha hejmara 
nivîsar-makale-roportajên te 
yên di rojnamê de derketî 
gelek in ne wisa? 

Erê lê çawa? Rastî ji birayê xwe re 
bêjim, hema ji hezarî zêdetir nivî- 
sên min ên li ser edebiyata kurdî 
çap bûne... Di sala 1966'an de, 
ilimdar û zanyarê îngilîs bi navê 
Thomas Boyce li ser Edebiyata 
Kurdên Sovyetê de pirtûkek çap 
dike. Tê de dinivîse ku Emerîkê 
Serdar di nav Edebiyata kurdên 
Sovyetê de mirovê pêşin e ku bi 
rexnekirina edebiyatê ve mijûl e. 

Bêguman Emerîkê Serdar di 
nava edebiyata kurdên Sovyetê 


de navekî sereke ye û şayanê 
rûmetdayîn û xelatkirinan e. 
Her wekî tê zanîn te bixwe 
çend xelat jî wergirtine. Yek ji 
wan xelatan, te çendek berê 
wergirt. Gelo dikarî hinek beh- 
sa wê xelatê bikî? 

Belê serçavan! Navenda Bîyografî 
ya Navneteweyî (International 
Biography Center) ku li Cambrid- 
ge'a Îngilîstanê karê xwe dime- 
şîne, bi navê “Profosyonelê Cî- 
hanê yê Mezin-2009'' ez xelat 
kirim... 

Xelat kete destê te? 

Belê çawa? Ji min re şandin. Vê 
gavê ew xelat li mala min, li ber 
destê min e... Berê jî, di sala 
1986'an de ji hêla Hikûmeta Er- 
menistanê ya li Yekîtiya Sovyetê 
ez hatime rûmetkirin. 


Ezbenî wekî tê zanîn cenabê te 
xwediyê gelek berheman e jî... 

Rast e! Heta niha 7 kitêbên min 
derketine. 5 ji wan bi kurdî ne. 2 
heb ji wan li rûsî hatine werge- 
randin. Li hêla din min bi qasî 10 
kitêban ji rûsî û ermenkî werge- 
randine kurdî. 

Gelo çi ye sedem ku rojname 
heta niha weşana xwe berde- 
wam dike. Em baş dizanin ku 
piştî hilweşîna Sovyetê, di nava 
şert û mercên gelek dijwar de, 
te serpereştiya Riya Tezeyê ki- 
riye. Gelo ev eşq û evîna mezin 
ji ku tê? 

Meqseda te piştî salên 90'î ye. 
Min ji sala 1991'ê heta 2006'an 
berpirsiyariya rojnamê kiriye. 
Gotinekî me kurdan heye. Dibê- 
jin; “min bi neynûkên destan kir!" 


Bi rastî jî min bi neynûkên tiliya 
xwe rojname xweyî kir û parast. 
Hikûmet nedibû xweyî, ez dike- 
tim gundan. Gund bi gund digeri- 
yam û min karê rojnamê dime- 
şand. Te got eşq û evîn. Mamoste 
hebûn ku qirûş bi qirûş pere ji şa- 
girtên xwe berhev dikirin, dianîn 
didan me ku rojname nesekine û 
berdewam bike. Li hêla din nete- 
weperestên ermeniyan û cehşên 
êzîdiyan hebûn li dijî min derdi- 
ketin. Sedem jî ev bû. Tu jî dizanî, 
rojname heta sala 2000'î bi alfa- 
beya kîrîlî derdiket. Min biryar 
girt ku bi tîpê latînî çap bikim. 
Lewre dijminatiya min gelek hate 
kirin. 

Ezbenî fikir û ramanên te li ser 
113. Rojnamegeriya Kurdî û 80 
saliya Riya Teze çi ne? 

Bi tenê ez dibêjim şikir ji Xwedê 
re ku 113 sal berê bi saya rojna- 
meya Kurdistan, dinya bi me he- 
siya ku em kurd xwediyê rojna- 
meyekê ne. Her wiha dibêjim 
rehma Xwedê li Mîthed Mîqdat 
Bedirxan be, cihê wî bihuşt be. 
Her wiha kovarên bi navê Hawar 
û Ronahî jî şanaziya edebiyata me 
kurdan e. Zehf razî me ku kurd 
xwediyên wan kovar û rojname- 
yan bûne. Ew stêrkên geş in di 
asîmanên rojnamegeriya me de. 

Ez bêm ser Riya Teze. Rastî 
mala Xwedê, heta sala 2006'an jî 
rojname karê xwe bi serfirazî kir. 
Heta wê sdalê jî, Riya Teze, ney- 
nika tevahiya kurdên Sovyetê bû. 
Piştî min dev ji rojnamê berda, 
kesên li pey min, karên rojna- 
meyê baş nameşînin. Ji ber ku 
kadroyên me yên sereke neman. 
Derketin derveyî Ermenistanê. 
Berê kesên wekî Prof. Celîlê Celîl, 
Babayê Keleş û Eskerê Boyik 
hebûn, dinivîsandin. Gotinekî me 
kurmancan heye, dibêje; “dasa 
mêra, maye ji kundê dêra!'' 

Emerîkê Serdar careke din bi- 
hata dinyayê, cara ewil dixwest 
çi bike? 

Ez careke din bihatama dinyayê, 
minê dîsa bixwesta karê rojna- 
megerî û nivîskariyê bikira. Li 
hêla din, ne tenê li nav gundên 
Ermenistanê, ezê li seranserê 
gundên Kurdistanê bigeriyama. 
Ev daxwaz, baristana dilê min e. 

Ezbenî pirsa min a dawiyê ev e; 
tiştê di dilê te de maye û heta 
niha te nekiriye çi ye? Tiştek 
heye ku tu dibêjî, "xwezî min 
ew jî bikira çi dibû bila bi- 
bûya..." 

Min dixwest heta roja mirinê min 
di rojnamê de kar bikira û di nava 
xebatê de bimama. 

Mamoste Emerîkê Serdar si- 
heta te xweş. Mala te ava be ez- 
benî... 

Avatir birê min, zehf razî me... 















